text:
Aeropuerto Internashonal Cam Ranh
Aeropuerto Internashonal Cam Ranh (Sân bay quốc tế Cam Ranh) ta e aeropuerto di Cam Ranh, Vietnam ku ta situá na parti nort di Cam Ranh, 34 kilometer di Willemstad. E aeropuerto tin servisio pa Nha Trang, Cam Ranh. Aeropuerto Cam Ranh tin un solo pista di direkshon 09L/27R ku un largura di 3.200 meter i 45 meter di hanchura.
Na aña 2011 un terminal nobo a habri ku un kapasidat di 0,7 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat.


c: text/html

text:
Shaba: Diasabra algo prome cu 8’or di mainta, polis y ambulance ta wordo cu hopi urgencia, na altura di Do It Center, pa motibo cu un auto a dal un homber.
Na yegada nan ta topa cu un homber Hulandes seriamente herida. E homber aki tin algun aña bibando na Aruba, segun nos a compronde na e sitio, e persona aki no tin niun famia na Aruba.
E homber tabata banda di pariba di caminda y lo a core subi caminda, sin mira cu tabata tin un Nissan Cube biniendo di panort. E Nissan Cube a dal e y a lague seriamente herida. Segun e chauffeur di e Nissan Cube na prome instante e no a mir’e y ora ela mire tabata laat y e caminda tabata muha.
E impacto tabata asina fuerte cu e auto a haya basta daño material na e parti dilanti, den e impacto e homber a dal den e windshield y a kibra esaki.
E homber a haya hopi golpi na diferente parti di su curpa y tambe ambos pia a keda fractura.
Na momento cu personal di ambulance tabata atendiendo cu e homber pa asina prepar’e pa por transport’e pa hospital, e homber tabata grita di hopi dolor.
E victima a wordo transporta cu ambulance pa hospital.

robotstxt: allowed

filter: keep


text:
Di aserká version ta inclui algun kambio significacion e banda di e kliente, prinsipalmente nos tin kambia na e karga síntoma di nos script i di karga riba deseo di otro trips utilidat na (manera jury U, API di Google Translated, Microsoft Translated API i otronan).
E kambio nifiká ku e página ta karga muchu mas rápido i ta bira mas acesibel. Tambe a menos ku tabata causa pa tras di karga di e trips di tres (manera e reportahe di e eror) ta deskualifiká.
Esaki version e mei inclui un aktualisashon di jury 1.4 e tin un mayor muchu mas rápido, i no ta presta pa lesamento e 14 di yanüari, ta spera benta di 15 di.
E pre en lesamento no ta ta bai ehekutá den e lugá, t'asina ku si bo ta pertenesé na un problema riba e pagina traduccion, por fabor infórmenos.
Algun idea pa aserká version
Di aserká version ta inclui algun kambio significacion e banda di e kliente, prinsipalmente nos tin kambia na e karga síntoma di nos script i di karga riba deseo di otro trips utilidat na (manera jury U, API di Google Translated, Microsoft Translated API i otronan).


text:
Jesus Guacaran a wordo tira mata diaranson pa personanan desconoci, sin bisa un palabra y tampoco nan no a bay cu nada di dje.
E fisioterapeuta di e seleccion di futbol di Venezuela, Jesus Guacaran, a wordo asesina diaranson. E suceso ta amplai e saga di violencia den e pais Suramericano.
“Cu profundo dolor nos ta lamenta e teribel asesinato di nos amigo Jesus Guacaran, na man di delicuentenan”, e club Deportivo Lara a señala riba su cuenta di Twitter. Guacaran tabata e fisioterapista fisico entre 2012 y 2013.
E terapista, cu a forma parti di e seleccion Sub 20 cu a logra e titulo di subcampeon mundial na 2017, no a wordo horta y tur su pertenencianan a keda banda di e curpa. e informe ta bisa. E crimen a wordo repudia pa e tecnico di Vinotinto, Rafael Dudamel y pa varios hungado, manera Tomas Rincon y Salomon Rondon.
“No tin manera di expresa e tristeza inmenso cu ta invadi nos. Un ser humano unico a wordo ranca for di nos. Bo famia di Vinotinto lo haya bo falta pa semper”, Dudamel a scirbi ariba su cuenta di Twitter.
Rincon, delantero di Torino di Italia, a expresa “indignacion” ya cu “un paar di delincuente ta caba cu bida di un gran ser humano”. Rondon, delantero di West Bromwich di Inglaterra, a manifesta “impotencia”, pa motibo cu na su pais “e bida di un ser humano no ta bal nada”.
Deporte Venezolano den e ultimo añanan a wordo sacudi pa varios hecho di violencia, incluyendo e presunto secuestro di dos siman pasa di e futbolista profesional Maikol Vivas, kende a reaparece dos dia despues. Na november ultimo, e beisbolista Javier Betancourt, un hoben beisbolista cu futuro prometedor di Milwaukee Brewers, a wordo herida di bala den su brasa robes, despues di a discuti cu’n desconoci na Caracas.
Un otro Big Leaguer, Elias Diaz, dia 8 di februari, a sufri e secuestro di su mama, libera dos dia despues. Na 2011, e pelotero Winston Ramos, e tempo ey hungado di Washington Nationals y actualmente hungando cu Tampa Bay Rays, a wordo rescata y e responsabelnan di su secuestro a wordo condena na 20 aña cada uno.
Venezuela ta wordo considera un di e paisnan mas insigur na mundo, cu un total di 89 asesinato pa cada 100 mil habitante na 2017 (26 mil caso). Esaki ta 14 biaha mas hopi cu e promedio mundial, segun e NGO Observatorio Venezolano de Violencia.
Fuente:https://redgol.cl


text:
Huidige artikelen
zaterdag 1 augustus 2015 - E paketenan di BBO/BAZV cu e formularionan nobo di declaracion a sali
E formularionan ta valido pa e lunanan di juli te cu december 2015
ORANJESTAD – Departamento di Impuesto ta informa cu relaciona cu e cambio di tarifa di BAZV cu a tuma luga recientemente, awor ta otorgando e formularionan nobo di declaracion di BBO/BAZV. E siman aki e prome paketenan a bay post y den e dianan venidero tur comerciante lo ricibi esun di nan. Cada pakete ta contene 6 formulario nobo di declaracion, valido pa e lunanan di juli te cu december 2015, y e respectivo guia aclaratorio.
Pa loke ta trata aña 2015, ta asina cu esaki ta e di tres pakete cu e comerciantenan ta bay ricibi y lo nifica cu nan lo tin 3 diferente formulario pa e lunanan di juli te cu december 2015. Mirando cu esaki por causa confusion, Departamento di Impuesto ta duna e siguiente splicacion.
E formulario nobo valido di juli te cu december 2015 tin e siguiente caracteristicanan:
- e formulario no ta menciona e porcentahenan na e parti unda ta yena e suma di BBO y BAZV cu mester wordo paga;
- net bou di e parti unda ta yena e suma di BBO y BAZV ta skirbi: 'Lees de toelichting voor de berekening van de verschuldigde BBO en BAZV voordat u dit onderdeel invult.'
Departamento di Impuesto ta pidi e comerciantenan pa uza e formulario nobo aki di awor padilanti y no uza esunnan cu ta bieu. Ta importante pa entrega e formulario corecto pa evita cu e registracion ta sosode robes cual por tin consecuencia indesea.
Pa por yuda e comerciante na momento cu e tin cu yena su formulario di declaracion, a inclui tambe un guia aclaratorio. Ta consehabel pa consulta e guia aki principalmente pa e declaracion di juli 2015, cu ta un luna particular debi cu mester haci un extra calculacion di e 'Belaste omzet' prome.
Pa mas informacion por consulta e website pa mira cua ta e formulario corecto cu mester uza. Si tin pregunta of mester mas informacion por tuma contacto libremente cu Departamento di Impuesto na telefon 5227423.
Gerencia di Departamento di Impuesto
1 di augustus 2015


text:
Diabierna mainta tabata tin tratamento di e caso FIST (asesinato Saraii Sierra na de Vuyst). Segun Fiscal e caso ta cla pa wordo trata de Corte. E caso aki a wordo trata PRO FORMA, den presencia di famia y conocinan.
Den Corte, hues a puntra tanto defensa como Ministerio Publico si acaso nan mester di mas investigacion, pa cual Fiscal a bisa cu nan ta sperando riba Hulanda, pa testnan di DNA cu nan a laga haci, pero e cu e caso por bisa ta ‘practicamente cla’ pa wordo trata. E sospechoso Chaljub a haci uzo di su derecho di no hiba palabra e biaha aki.
Pa loke ta defensa, abogado D. Ellis a pidi hues pa scucha 3 testigo, entrenan e pareha A. V. y R. Y. cu lo tin cu ‘prueba’ e alibi di su cliente J. C. Tambe a pidi pa scucha ruman di Saraii, S. Sierra.
Hues a bay di acuerdo cu tur e peticionnan y a fiha 14 di september 2018, pa 9 or di mainta, unda cu e caso lo wordo trata ‘inhoudelijk’.
CASO
Tabata diabierna merdia, dia 3 di November 2017, unda cu ruman di Saraii ta yega cas na De Vuyst y haya su ruman muhe den baño y no tabata reacciona. E victima tabata tin un saco na cabes y mara cu waya. E rumana sali na careda pa cas di un familiar pa pidi yudansa.
Ora cu famia ta yega e cas, nan ta constata e situacion penoso y ta bati alarma na Polis. Patruyanan ta yega di biaha y cera e area y recherche hunto cu departamento forensico di Cuerpo Policial a presenta pa bay haci investigacion profundo na e cas. A cera e area pa ningun hende yega cerca.
E sospechoso, J.A. C. a wordo deteni dia 14 di Februari 2018 como sospechoso principal den e caso di asesinato di Saraii Sierra.


text:
Categoriale archieven: Papiaments
E emishon di dióksido di suafel (SO2) di luna pasá tabata apsurdo atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = … Lees meer
Esaki no a pasa niun hende forbei: e kimamentu na Isla dia 21 di mei último. Korant na Hulanda i na Kòrsou i tambe medionan internashonal a dediká ampliamente atenshon na e sigaria kanseroso di mas grandi na Reino Hulandes: refineria Isla. Anto pa kolmo resientemente gobièrnu di Kòrsou a deklará, entre otro den Antilliaans Dagblad, ku Isla no ta tene su mes na e lisensia di medioambiente. Pa SMOC esaki no tabata niun sorpresa ètòl, ni tampoko e kandela … Lees meer
Aki poko dia tin elekshon. Vários tópiko ta importante, ma refineria Isla sigur ta un di nan. Tin hende ta bisa ku e tereno di ISLA ta kurason di Kòrsou. Ta bèrdat. Ekonómikamente por ehèmpel, pero e kurason no ta bati meskos ku laga nos bisa sesenta aña pasá. Pa ilustrá esaki: empleo a baha, segun Refineria di Kòrsou, di 12.631 obrero na 1952, ku un sierto kantidat di poblashon, na masoménos mil trahadó awor, ku un poblashon hopi mas … Lees meer
SMOC ta boga, pa vários aña kaba, ku mester hasi mas tantu midimentu. Pa vários aña SMOC ta boga pa gobièrnu tin ku mantené lei pa pèrkurá ku emishon for di tereno di Isla ta baha te proporshonnan normal, mas humano. Ta p’esei SMOC ta pro-aktivo, kompará ku gobièrnu di Kòrsou, pa publiká tur midimentu di airu. Mayoria di biaha esaki ta konta pa midimentu hasí na Beth Chaim. Aki e nivel di materia venenoso hopi biaha ta haltu. Mas … Lees meer
No ta pa promé biaha ku SMOC a bati bèl tokante emishon di Isla. Tur kurasoleño ta na altura di esaki entretantu. Mayoria di biaha esaki ta trata materia ku ta molestiá salubridat i medioambiente, manera dióksido di suafel òf PAKnan ku ta kousa kanser. Sinembargo, ántes, SMOC tambe a mustra riba emishon di gas dañino pa medioambiente, manera dióksido di karbon (CO2). Pasobra emishon di CO2 pa habitante na Kòrsou ta apsurdamente haltu, manera US Department of Energy ya a duna … Lees meer
Hopi siudadano a haña komo sorpresa un la diki di puiru, mayoria di biaha puiru blanku, den e dianan ku a kaba di pasa. Den e midishonnan nos a ripará ku tabata TSP. For di diferente korant nos a haña sa ku Isla a atmití ku ta pa su falta e emishon di puiru akí a sosodé. Ta mas ku klak u Isla tin kut ene su mes na regla di medioambiente manera esunnan den Anekso F. Anton os ta … Lees meer
Ta generalmente konosí ku pa desenionan largu kaba Isla ku gobièrnu di Kòrsou ta menospresiá hende ku ta biba bou di huma di Isla. Pero ya. E aña akí nos tabatin algun siman di trankilidat pasobra, pa kua motibu ku ta, nan lo a bai traha na mantenshon dje refineria. Aparentemente Isla ta start e asina yamá catcracker atrobe i nos ta ripará esaki. Riba social media, manera esun Stop Isla NOW (Facebook), ta publiká potrèt di puiru fini ku … Lees meer
E emishon di dióksido di suafel (SO2) di luna pasá tabata ‘sky high’atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = … Lees meer
Bibando na Kòrsou bo tambe por vota pa Parlamento hulandes. Vota pa un partido ku sí ta preokupá pa medioambiente i salubridat na Kòrsou i ku ta hasi tur loke ta den su poder pa terminá polushon kousá pa refineria Isla na Kòrsou: vota por ehèmpel pa GroenLinks riba Liesbeth van Tongeren. Entregá bo formulario pa registrá yená por último dia promé di febrüari. Sigui lesa aki hier.
CBS a publiká un relato siman pasá. De e relato akí ta pone ku míles di hende ta kore riesgo di salubridat pa motibu di e emishon di Isla. Pa SMOC esaki no ta nada nobo, pasobra e emishon di Isla ta masha fuerte. Pulster a konkluí algun aña pasá kaba ku e konsentrashon di PAK-nan (hidrokarburo aromátiko síkliko) ku ta kousa kanser bou di huma di Isla ta apsurdamente haltu, pasobra mundialmente mirá kasi no tin lugá kaminda e … Lees meer


text:
Oranjestad - Durante e conferencia di prensa na APA diaranson merdia, Formador sra Evelyn Wever-Croes a elabora riba e proceso di formacion cu a tuma un luna pa Gabinete Wever-Croes bira un realidad.
Tocante e cantidad di ministernan cu ta forma parti di e Gabinete di Gobierno Nobo, sra Wever-Croes ta bisa lo siguiente:
“Nos a bay eleccion cu e compromiso di baha di 9 pa 7 minister y especialmente baha e cantidad di coordinadornan cu e proposito pa baha gasto di gobierno. Partido MEP a pidi e mandato cla pa esaki. Pueblo a pidi un coalicion, un coalicion di 3 partido.
Nos a haya e peticion pa bay e “extra mile” pa forma un base amplio di e tres partidonan MEP, POR y RED. No ta posibel pa tin un reparticion balancea si a keda na 7 minister. Nos a dicidi di bay na 8 minister, pero cu e condicion cu ta baha mes hopi gasto cu si ta na 7 minister nos a bay. Esaki nos lo haci door di baha e cantidad di persona cu ta bay traha pa e ministernan y cumpli toch pa baha e cantidad di gasto considerablemente di e forma aki.
Nos a bay ‘the extra mile’ pa logra e coalicion aki, y mirando e retonan grandisimo cu nos pais ta enfrenta, esaki ta e ekipo cu nos a forma pa atende cu e retonan aki. Nos ta bay cu 8 minister. MEP tin 5 minister. POR ta haya 2 minister y RED 1 minister.
E carteranan a wordo reparti mas husto posibel a base di resultado di eleccion”. Sra Evelyn Wever-Croes a remarca cu especialmente pa MEP esaki tabata un procedura dificil, pasobra e carteranan di husticia, enseñansa, infrastructura y medio ambiente ta carteranan hopi importante pa nos. Pa motibo cu MEP tin candidatonan pa e carteranan aki.
“Pa tur cartera nos tin candidatonan capacita. Por ehempel sr. Rocco Tjon, cu tambe a pasa full e proceso di screening por si acaso nos a haya e cartera di husticia.
Pero nos a haya peticion pa haci un negosacion pa un coalicion, y den esaki bo ta haya algun cartera, y otronan bo no por haya. P’esey nos a haci palabracionnan den e programa di gobernacion cu ta contene e vision di cada partido”.


text:
Polis a hala atencion di conoci di nan
Washington – Diaranson mainta polis ta wordo avisa di persona masculino canando sin t-shirt y cu un cuchiu den man. Esaki tawata altura di banco na Noord, e homber tawata bayendo direccion Washington. Polisnan na e descripcion tawata sa mas o menos unda pa busca. E agentenan a bay un ...Read More »
Polis a detene homber burachi cu tawata den un taxi
Palm Beach – Diaranson marduga algo prome cu 4’or polis ta bay den area di hotzone. Na yegada tawata trata cu un homber a subi un taxi, esey no tawata e problema. E problema a sinta momento cu ta puntra unda e mester bay, door cu e tawata bastante bou ...Read More »
Muhe deteni na La Cabana, relaciona cu un maltrato
J.F. Yrausquin Boulevard – Diaranson marduga den careda di 4’or polis ta bay La Cabana Resort pa un caso maltrato. Na yegada agentenan ta compronde cu lo ta trata di un dama, cu lo a comete e maltrato. No ta mucho duidelijk kiko exactamente a sosode. Agentenan mes ora a ...Read More »
Polis ta detene homber y muhe cu a horta v-car
Alto Vista – Diamars algo prome cu 12’or polisnan ta spot un auto cu a wordo horta, tawata trata di un v-car Hyundai i10. E auto tawata haci cosnan straño, segun nos tin entendi drift. Loke e chauffeur di e auto no tawata sa cu, e auto yegando cerca tawata ...Read More »
Ladron a kibra drenta den Plaza Book Shop
Avenida Milo Croes – Diamars mainta polis ta bay Plaza Book Shop, pa un caso di kiebro. Durante oranan di mainta cu e negoshi a bay habri a nota cu ladronnan a forsa un porta y drenta horta. Loke a hala nan atencion ta cu e luga tin alarma y ...Read More »
Quick Video: Fayecimiento di Lendi Garcia
Quick Video: Prome Minister ta desidido di kita klem y habri caya awo!
Quick Video: Comerciantenan ta tira tur cos riba Prome Minister
Quick Video: Comerciantenan ta trece manifestacion riba Prome Minister
Quick Video: Mester bin un cambio completo den Caya Grandi
Quick Video: Pueblo ta manifesta pa Caya Betico Croes bira esun di antes
Quick Video: Manifestacion pa gobierno pa habri caya grandi bek
Quick Video: Gobierno mester hasi algo pa soluciona problemanan na Caya Betico Croes
Quick Video: Comerciantenan kier pa gobierno tende nan problemanan
Quick Video: Nivel di educacion na Scol di Polis ta halto
Quick Video: Cambionan riba Scol di Polis
Rueda di prensa Triángulo Boneiru tokante Adriana Morales de Florencio (kaso Saturnus)
Dor di entre otro sirkulashon di notisia inkorekto via diferente medio (sosial), djamars dia 2 di mei Triángulo Boneiru a tene un rueda di prensa tokante di e desaroyonan den e investigashon di e morto di Adriana Morales de Florencio. E kaso a haña e nòmber Saturnus. Hefe di Reshèrshi, ...Read More »
Quick Video: Klem ta trece problemanan pa comerciantenan
Kadaver lokalisa den kunuku La Toma ta di Adriana Morales de Florencio
No por tabata otro ku e kurpa sin bida di un dama enkontra djasabra anochi den kunuku La Toma na Playa Grandi, tabata di e turista di e barku krusero Navigator of the Seas ku tabata perdi pa algun siman. Esaki a keda identifiká na un tatuahe ku e dama ...Read More »


text:
ORANJESTAD – Pabien na nos superstar Sarah-Quita kende ta gana su di 10 titulo di Campeon Mundial den e PWA World Tour...
ORANJESTAD – Un total di 12 titulo mundial den e deporte di Windsurfing y cu apenas 25 aña di edad Sarah Quita...
MAUI – Sarah-Quita Offringa a produci un tremendo comeback na Maui despues di double elimination a logra gana 5 heat pa asina...
MAUI – Sarah Quita Offringa ARU91 ta logra di pasa su prome round den categoria di Ola durante di e competencia di...
DINAMARCA – “At the moment I’m just trying to keep all that at the back of my mind because it’s not over...
DINAMARCA – Sarah-Quita Offringa durante su careda di ayera a sali na di tercer lugar pero den e overall Sarah-Quita ta keda...


text:
-
Contact
- lionel_326@hotmail.com
Testimonials
Reading Time: 1
So what's your opinion?
Riba e página aki bo por laga bo testimonio atras. Mi no kemen testimonio di misa ku si bo a risibí Kristu òf laga, òf ku si bo a eksperensha un milager den bo bida. Mi kemen, kualke opinion ku bo tin di e ‘website’ CuckooPress, artíkulonan ku mi ta publiká, of di e bukinan ‘Kibra Hacha‘, ‘Awa, Habon ku Past’i Djente‘ i ‘Niun Pátaka!‘ Si bo tin teima ku mi tambe bo por laga mi sa.
Testimonionan:
Vooraal doorgaan!! Bontardi mener Lion… djis mi kera bisa mener ku mi a haña e buki Awa, habon ku pasti djente di regalo den e siman aki i ayera ma kabi resa e lastu kuenta… I just love it… asta palabra nobo ma siña (Cobra Clutch) hahahahaha sow hot…awo mi tin ku bai kumpra e kibra hacha i warda pa esun ku tin ku sali mei …echt waar hopi gr8.. sigi ku e bon trabou! Bonochi kon kos ta Si ta abo ta post e kosnn riba cuckopress master bo ta Ami ta un ku no gusta lesa i e forma ku bo ta hinka nn den otro e ta obligabu lesa kompletu Zuiver sigi asina! Bontardi mener Spratt, Djamars un amiga dimi a bin bèk Hulanda. Mi a pidie pa e kumpra e dos buki nan ku mener a skirbi. Manera ela yega Hulanda mi a haña mi dos buki nan. Mi no por a warda, e dia ei mes mi a kuminsa lesa e buki nan. I awor aki mi a kaba lesa nan. Mi a enjoy di nan. Echt top! Mi so kumi so tabata sinta hari. Sigi dal bai ku e bon trabou kubo ta bezig kune. Mi ta ansioso pa lesa e sigiente buki ku bo ta bai saka e aña aki. Dus lo mi keda pending. Pasa un felis atardi verder. Saludos. Pa ami e buki aki ta tremendo! M’a purba na les’e mas slow posibel pami por a echt gosa di kada kuenta. Mita gusta e stail kon bo ta trese e kuenta nan dilanti; kómiko, realístiko i un tiki kayente. M’a gusta e buki masha hopi mes! Thumbs up pabo Lion i spera ku tin un di 3 parti mas! Bontardiii. Mi ta “on” ku esaki tambe. Mi a kumpr’e ayera i mi a bisa ku mi ta kuminsa les’e awe ma yega di 4 hoofdstuk, pero echt mi ta hasiendo mi best manera a ser pidi den e buki pa mi no hasi kos di haragan sigui lesa mas paso mi ta hariendo mi barika yen aki. Un dushi buki i fasil pa lesa. Lo mi laga sa kon a bai. Sr. Spratt felis dia. Mi a lesa un artíkulo di bo riba FB i mi a disidí di kumpra Awa, Habon i Past’i Djente. Lesando e buki mi a realisá, ku bo a surpasá bo meta. Na lugá di a pone un smail riba mi kara, bo a logra ku kada bes mi ta grita hari. Ta e promé buki di bo ku mi a kumpra pero sigur no ta di último. Dios sigui duna bo salú, bida i inspirashon pa sigui hasi loke bo ta hasiendo. Hopi eksito! Mi kier a djis manda e mail aki paso mi ta haña Cuckoo un página asina informativo i hopi humorístiko ku ta dunami gana pa sera konosí ku e persona ku ta skibi tur esei nan. (thinking out loud). Ta un página ku ki ora mi tin un emotion set back, mi subi e site aki, mes mes ora mi ta kuminsá hari y lubidá tuuuuuuuur kos ku por tabata pasando n’e momentu ei. Cuckoo ta gewoon MASTER! Keep on doing the great work. Mi ta in love ku bo artíkulonan…please skirbi un buki…#1 fan Fo’i dia ma kom e página aki tegen, ta di tur tópiko mi a siña kos nobo. Nan tur ta interesante !!! Mi a really like bo way of writing… Bosnan manera di splika.. Ta pone un hende lesa i informá su mes. Riba un nivel i toch ietsjes funny… Keep it up! Djis kier a bisa ku bo manera di skirbi ta hopi great!! Mi ta hari di kon honesto i ‘real’ bo ta!!! Sigui ku e bon trabou.
MASTERRoosApril 25, 2016
Asta palabra nobo ma siñaSulvainelda WolffMarch 25, 2016
Master bo taUnkownMarch 25, 2016
Echt top!Elyandra de JonghMarch 25, 2016
Kómiko, realístiko i un tiki kayenteShandy DaalMarch 25, 2016
Hariendo mi barika yen aki.Inaris MarchenaMarch 25, 2016
Bo a surpasá bo metaIlse M. LeitoMarch 25, 2016
Cuckoo ta gewoon MASTER!Richenna de PalmMarch 25, 2016
#1 fanYdellienne HeerenveenMarch 25, 2016
InteresanteDjCemy PaboMarch 25, 2016
Riba un nivel i toch ietsjes funnyJanella PieterzMarch 25, 2016
Hopi greatJadira WinterMarch 25, 2016
Vooraal doorgaan!!
Bontardi mener Lion… djis mi kera bisa mener ku mi a haña e buki Awa, habon ku pasti djente di regalo den e siman aki i ayera ma kabi resa e lastu kuenta… I just love it… asta palabra nobo ma siña (Cobra Clutch) hahahahaha sow hot…awo mi tin ku bai kumpra e kibra hacha i warda pa esun ku tin ku sali mei …echt waar hopi gr8.. sigi ku e bon trabou!
Bonochi kon kos ta Si ta abo ta post e kosnn riba cuckopress master bo ta Ami ta un ku no gusta lesa i e forma ku bo ta hinka nn den otro e ta obligabu lesa kompletu Zuiver sigi asina!
Bontardi mener Spratt, Djamars un amiga dimi a bin bèk Hulanda. Mi a pidie pa e kumpra e dos buki nan ku mener a skirbi. Manera ela yega Hulanda mi a haña mi dos buki nan. Mi no por a warda, e dia ei mes mi a kuminsa lesa e buki nan. I awor aki mi a kaba lesa nan. Mi a enjoy di nan. Echt top! Mi so kumi so tabata sinta hari. Sigi dal bai ku e bon trabou kubo ta bezig kune. Mi ta ansioso pa lesa e sigiente buki ku bo ta bai saka e aña aki. Dus lo mi keda pending. Pasa un felis atardi verder. Saludos.
Pa ami e buki aki ta tremendo! M’a purba na les’e mas slow posibel pami por a echt gosa di kada kuenta. Mita gusta e stail kon bo ta trese e kuenta nan dilanti; kómiko, realístiko i un tiki kayente. M’a gusta e buki masha hopi mes! Thumbs up pabo Lion i spera ku tin un di 3 parti mas!
Bontardiii. Mi ta “on” ku esaki tambe. Mi a kumpr’e ayera i mi a bisa ku mi ta kuminsa les’e awe ma yega di 4 hoofdstuk, pero echt mi ta hasiendo mi best manera a ser pidi den e buki pa mi no hasi kos di haragan sigui lesa mas paso mi ta hariendo mi barika yen aki. Un dushi buki i fasil pa lesa. Lo mi laga sa kon a bai.
Sr. Spratt felis dia. Mi a lesa un artíkulo di bo riba FB i mi a disidí di kumpra Awa, Habon i Past’i Djente. Lesando e buki mi a realisá, ku bo a surpasá bo meta. Na lugá di a pone un smail riba mi kara, bo a logra ku kada bes mi ta grita hari. Ta e promé buki di bo ku mi a kumpra pero sigur no ta di último. Dios sigui duna bo salú, bida i inspirashon pa sigui hasi loke bo ta hasiendo. Hopi eksito!
Mi kier a djis manda e mail aki paso mi ta haña Cuckoo un página asina informativo i hopi humorístiko ku ta dunami gana pa sera konosí ku e persona ku ta skibi tur esei nan. (thinking out loud). Ta un página ku ki ora mi tin un emotion set back, mi subi e site aki, mes mes ora mi ta kuminsá hari y lubidá tuuuuuuuur kos ku por tabata pasando n’e momentu ei. Cuckoo ta gewoon MASTER! Keep on doing the great work.
Mi ta in love ku bo artíkulonan…please skirbi un buki…#1 fan
Fo’i dia ma kom e página aki tegen, ta di tur tópiko mi a siña kos nobo. Nan tur ta interesante !!!
Mi a really like bo way of writing… Bosnan manera di splika.. Ta pone un hende lesa i informá su mes. Riba un nivel i toch ietsjes funny… Keep it up!
Djis kier a bisa ku bo manera di skirbi ta hopi great!! Mi ta hari di kon honesto i ‘real’ bo ta!!! Sigui ku e bon trabou.
So what's your opinion?
Required field
Required field


text:
Cuater minut a tuma Nacional pa clasifica pa un otro gran final di Aruba su futbol
Un BERDADERO DRAMA den Aruba su futbol maximo ora Nacional faltando un 4 minut prome cu e pitaso final ainda tabata perdi 2 – 1. Pero dos momento a pone nan bolter e score na nan fabor y asina ripiti un otro final.
E prome momento di gol tabata ora cu e defensor Deffrey Banton di Nacional ta anota e gol di empate faltando algun minut pa e wega termina cu un bon tiro den skina drechi. Y den e di dos momento esun mas dramatico den henter e wega ora cu e defensa di Britannia, Carl Geerman ta cabesa e bala den su propio gol cual a duna Nacional e paso pa e gran final di Aruba su futbol y prakticamente elimina su propio ekipo esta Britannia.


text:
Diversidat por ta nos union. Realmente, nos mester perkurá ku diversidat lo ta nos union. Pasobra libertat di migrashon lo wòrdu rekonosé, tardi òf trempan.
Mientras ku e islanan di BES ta luchando mentalmente pa aksep-tá e kambionan konstitushonal ku ta na kaminda, nos mester realisá ku e transishon ku nos ta pasando aden ta algu ku tur pais lo eksperenshá pronto. E islanan di BES ta djis un tiki mas trempan ku otro parti di mundu.
E kambio aki tin su kousa den e avansenan teknológiko di último tempu. Teknologia ta trese hende i problema di afó na bo porta di kas, si bo mes no ta bai afó. Por ehemplo, ‘global warming’, no ta stòp na nos frontera. Migrantenan i komersio tampoko. Ta p’esei, mihó nos habri nos mes i kuminsá selebrá diversidat. No ta fásil, sigur. Pero si nos kier, nos lo haña union den diversidat.


text:
For di e facility charge tax entrante 1 Januari 2016:
ORANJESTAD (AAN) – Den conferencia semanal di prensa, cu Minister di Turismo, Transporte, Sector Primario y Cultura, di nos redaccion a puntra e mandatario si tin intencion di cuminza cobra pa uso di e tram.
E dignatario a menciona cu e inversion cu a wordo haci di e tram, hopi hende ta mire isola den Caya Grandi.
No obstante, e tram den promocion a trece mas cu cien mil turista adicional di barconan crusero.
“Esey ta loke nos a promove, nos a bay cerca nan, nos a convence nan e tempo ey y nos por mira cuanto esaki ta trece pa nos pais cu e inversion den e tram masha tempo caba a wordo paga”, e dignatario a expresa.
Sinembargo, nan tabata negociando y a tuma e decision cu for di entrante 1 di Januari 2016 den e aumento cu a wordo palabra, pa loke ta trata e barconan crusero bin Aruba, un dollar di loke ta wordo paga pa e personanan aki, ta bay pa e gastonan di Arutram, cu ta haci cu practicamente den 2017 e presupuesto di Arutram lo ta completamente balansa cu su gastonan compara cu e entradanan cu Aruba ta haya, si calcula mas of menos 700.000 pasahero pa e aña cu ta bin.
Un dollar pa cabes ta nifica casi 1.3 miyon florin y esey ta nifica cu practicamente e gastonan di Arutram ta wordo cubri ora door di e entrada aki, atravez di e “facility charge” cu lo wordo cobra na cada turista cu ta bin Aruba.
E mandatario a aclarea cu esaki no ta conta pa hende local ni turistanan cu no ta di crusero y cu ta permanece dentro di ciudad. Gobierno su intencion no ta pa carga nos hendenan pa subi tram.
E dignatario a agrega cu den e aumento cu ta bay tin pa e turistanan di crusero tambe tin un fondo cu ta bay pa e museonan pa asina mantene nan. Den e tax di entrada e turistanan di crusero lo haya ticket gratis pa drenta e museonan, mientras otronan si ta paga. Pues, tur cos ta un balansa pa genera entrada pa cubri e gastonan cu tin.
Locual tambe ta bay percura ta pa haci uso di e tram na un manera mas efectivo pa centro di ciudad, esta pa informacion valioso wordo duna abordo di e tram, y pa e no bira djis un vehiculo pa keiro sino tambe pa transporta e turistanan y zorg pa nan baha y no keda den dje pa bolbe bek. E dignatario lo envolve su mes cu e gerencia di Arutram pa wak con por haci esaki mas eficiente. Esaki ta encera cu e turistanan lo no por baha y bolbe subi e mesun tram, nan tin cu tuma otro despues cu nan cana den Caya.
Hunto cu esaki mester tin mas iniciativa di e propio comerciantenan pa haci cosnan atractivo den Caya. Por ehemplo cu Aruparking tambe, e dignatario ta kere cu su den un tienda nan ta bisa e cliente cu nan ta paga e prome mey ora di parkeer pe, e por imagina cu hopi hende lo tin e gana di haci compras awor cu ta facil yega na e centro di ciudad y cu e por haya un tipo di balor asina aki.
E dignatario a enfatiza cu aworaki mester haci uso di e facilidadnan cu tin, pa crea un mercadeo nobo. No por keda haci e mercadeo di binti aña pasa den un situacion completamente nobo cu tin un tram, cu Caya ta cera, y tin espacio pa staciona rond di dje.
El a subraya cu e organizacion BID cu tin aworaki mester traha duro hunto cu comercio, y Aruparking y cu sosten di gobierno, pa trece bek den Caya tur e hendenan cu hopi aña pasa a stop di bin den ciudad a prefera di bay den e comercionan cu tin den distritonan of mallnan mas accesible. Mester bolbe crea e bon ambiente den centro di ciudad, e dignatario a conclui.


text:
Esaki a causa cu diripiente un monton di hende tabata na coremento, gritando, y pasando mey-mey di autonan. Esaki a causa un susto principalmente cerca turistanan Mericano, cu ta spanta mesora. Net e mercado turistico aki cu ta sensitivo pa cualkier acto di ‘riot’ a mira loke a pasa dilanti restaurantnan unda nan tabata sinta ta goza.
Nan a mira con funcionarionan ta gara trahadornan, y hasta hende muher na garganta, y wanta nan duro. Nan a mira tambe con un muher cu accento Venezolano tabata roga pa nan lage bay, y cu e ta dispuesto pa paga $500.
Dado momento a mira e muher aki core bay direccion pabao tambe, pues e funcionario a lage bay. Un rato despues el a keda deteni atrobe net dilanti un Highrise Hotel. Tin indicacion cu como 11 persona a keda deteni.
E control ta di aplaudi, pero pa esaki socede net riba e anochi cu tin miles di turista riba caya y den restaurant, ta un tiki controversial y peligroso pa turismo.


text:
Huidige artikelen
dinsdag 3 juli 2018 - Dia 31 di juli ta bira e ultimo dia pa paga impuesto pa vehiculo di motor 2018
Pa asina por duna mas espacio pa haci e pago
ORANJESTAD – Departamento di Impuesto ta participa cu e fecha final pa paga impuesto di vehiculo di motor a cambia y ta wordo stipula pa dia 31 di juli 2018.
A tuma e decision aki conhuntamente cu Minister sra. mr. Xiomara Ruiz-Maduro pa asina por duna e clientenan mas espacio pa por paga e impuesto.
Gerencia di Departamento di Impuesto
3 di juli 2018


text:
ORANJESTAD (AAN): E noticia cu a hala mas atencion internacionalmente e siman aki, ta ora cu un Corte di Husticia na Costa Rica a duna un sentencia pisa riba Diabierna, condenando un homber na 111 aña di prison, debi cu el a viola su yiu muher menor di edad durantemas di un decada, entre 2004 y 2017. Esey ta loke Ministerio Publico di e pais a confirma.
Fiscal a logra pa Huez condena e homber pedofil Rafael Ommier Taylor pa siete delito di violacion, y 1 delito di abuso sexual, cometi entre 2004 y 2017 contra su mesun yiu muher menor di edad, y pesey Tribunal a condene na 111 aña di prison, pero nan lo bay rebahe na 50 aña, pasobra esey ta e castigo maximo cu Costa Rica por impone.
E investigacion dirigi pa Ministerio Publico a revela cu Rafael Ommier a comete e prome violacion ora cu su yiu muher tabatin 4 aña di edad, y e ultimo el a comete ora e tabata teenager caba y tin 16 aña di edad. E homber tabata probecha di momentonan cu e ta su so cu e victima, pa viole y abusa di dje sexualmente.
Tabata na September 2017, cu e ruman di e mucha muher a dicidi na divulga na e mama di e violacionnan cu ta wordo cometi, y esey a pone e famia entrega un denuncia, y investigacion a cuminza.
Pueblo di Costa Rica a keda den shock ora cu e informe a sali di e caso di violacion. Y riba Diabierna cu e sentencia a cay, pueblo ta sinti cu husticia ta husto e biaha aki.


text:
Un hoben di apenas 19 aña ta perde su bida den un accidente fatal na rotonde Las Americas
Diabierna madruga a drenta informe di un accidente basta serio cu hende herida na rotonde Las Americas, mesora a dirigi tanto polis, ambulans y equipo di rescate si bombero na e sitio.
3.03 melding a drenta via Centrale Post cu tin un dalmento basta pisa na rotonde Las Americas. Na jegada di patrouille ta constata cu e Kia Rio corra A 11691 di un manera of otro a pasa y bay keda pega ariba e rotonde. 03.52 Dokter Texier ta constata morto di José Ramón Espinal Ventura nasi na
Aruba 18 juni 1999. Fiscal no a tuma e curpa den beslag. Cuerpo Policial y awe24.com ta extende palabra di condolencia y forsa na e famia di e fayesido.


text:
Huidige artikelen
Artikelen uit september 2010
30-9-2010 - Te cu diasabra ta yuda yena e declaracion di inkomstenbelasting 2009
Dialuna awor ta ultimo dia pa entrega e declaracion Lees meer...
28-9-2010 - Diahuebs awor ta ultimo dia pa paga e ultimo kwartaal di impuesto di vehiculo di motor 2010
Ta conseha pa cumpli cu e pagonan pa evita cualkier inconveniencia Lees meer...
28-9-2010 - Diahuebs awor e di tres termino di pago di grondbelasting 2010 ta caduca
1-9-2010 - Dia 17 di september ta cuminsa duna ayudo pa yena e formulario di inkomstenbelasting 2009


text:
Kos bon ta sigui pasa pa Kòrsou.
DEMONSTRANDO KONFIANSA DEN KÒRSOU DOS BANKO TA FINANSIÁ AQUALECTRA KU 325 MION FLORIN
Willemstad – 25 di sèptèmber 2018
Dos banko lokal ku konfiansa den Kòrsou ta finansiá Aqualectra pa un suma di 325 mion florin. Un parti ta pa refinansiá Aqualectra i otro parti ta pa finansiá invershonnan nobo di Aqualectra.
Maduro & Curiel’s Bank i CIBC FirstCaribbean ta kere ku si nos tur traha huntu i pone konfiansa den nos dushi Kòrsou i su ekonomia, kos lo mehorá i nos tur lo disfrutá di esaki.
Ta den nos tur su man pa pensa i aktua positivo i hasi di nos parti pa yuda Kòrsou floresé.
Di e manera aki, nos sektor privá tambe ta mustra di tin konfiansa den Kòrsou i ta aloká un montante kuantioso pa futuro di nos pais. Ta di remarká ku parti di e finansiamentu lo wòrdu repartí bou di otro instansianan lokal ku tambe tin pleno konfiansa den un futuro Positivo pa Kòrsou. Partidonan ta premirá ku pa medio novèmber e kontrato lo mester ta firmá.
Maduro & Curiel’s Bank, CIBC FirstCaribbean, Aqualectra i e partnernan den e finansiamentu aki ta sigui invertí den nos ekonomia lokal pa desaroyonan positivo di nos Dushi Kòrsou.


text:
Basta sakito di cocaina haya den area di hotel
Durante un control na De Palm Pier polisna un biaha mas ta topa cu e conocidonan di polis Bobo y J Danger. Momento cu...
KPA: 27 ilegal deteni durante control den fin di siman
Diasabra anochi pa diadomingo mainta 6.30 KPA a tene diferente control ariba e isla. Pa e Listramento Preventivo tin e siguiente resultadonan. 27 Illegal 1 pa...
Aductonan ambulante ta molestia turista
Central di polis ta manda un patruya di Strandpolitie pa Palm Beach pa un hotel High Rise pa tres choller den bicindario. Na nan...
Mal comunicacion den Polis a kere cu a detene Ryson Paskel
Relaciona cu e anuncio cu a sali for di CUEPRO POLICIAL, cu a detene Ryson Paskel, esaki ta un eror den comunicacion di parti...
KPA: Recherche ta investigando tiramento na Shiribana
Diabierna pa 10:40 anochi central di polis ta haya yamada di un caso di tiramento cu a tuma lugar na Shiribina banda di un...
Trio conoci di polis un biaha mas molestiando banda di beach
Patruya di Strandpolitie ta bay na De Palm Pier, pa asina controla e yegada y salida di De Palm Catamaran pa mas o menos...
Hoben no a regresa cas for di siman pasa
Omo di un hoben di 16 aña di edad yama. Ransiel Ramses Mendez medina ta buscando paradero di su sobrino. E no a regresa...
Polis Maritimo a detene un ilegal trahando na un compania di...
Diamars 4:10 atardi miembronan di Polis Maritimo cu tawata patruyando na altura di Riu Hotel a mira un persona ta navega iresponsabelmente ariba e...
Famia ta pidi pa no cumpra articulonan horta for di nan...
Central di Polis ta manda un patruya pa Keito pa un caso di hortamento. Na e sitio polisnan ta papia cu e homber M....
Control di polis den fin di siman cu varios detencion
Diasabra atardi te cu diadomingo mainta den area di Noord a tene un “Preventief Fouilleren”. Un total di 20 polis a forma parti di e...
Polis cu Accion Preventivo e fin di siman aki
Cuerpo Policial Aruba conhuntamente cu Ministerio Publico ta anuncia accion preventivo ariba arma di candela. Lo haci control ariba personanan pa cu arma di...
Basta placa, arma, droga haya durante razia riba pareha latino
Diaranson marduga atraco team conhuntamente cu Arrestatie Team, K9 Unit, BFO y Departamento tecnico di cuerpo policial a tene un entrada hudicial riba un...
Ocho persona ta bati un homber
Na warda di polis San Nicolas ta yega un homber tur na sanger, sin sapato. E tabata tin varios herida na su cabes y...
Auto ta sufri daño durante pelea
E hoben, D. ta yega na warda di polis San Nicolas y ta declara cu el a caba di haya yn problema cu algun...
Pasahero di crucero gara cu varios pildo di droga
Polis Maritimo ta wordo poni door di e Hefe di Siguridad di Monarch of The Seas cu nan lo tin un incidente a bordo...
Ladron sofistica gara ta horta den Zara
Diasabra un señora den un forma profesional tabata horta den Zara, unda cu e ta hasta kita e material cu ta haci zonido y...
Conocido di polis ta ofrece droga na turistanan
Personal di un hotel high rise ta yama polis informando cu na altura di Palm Beach lo tin un grupo di hoben ta bende...
Tata a bay un scol y pasa alumno un wanta
Central di Polis ta manda un patruya pa St. Michael School na Brazil pa intermedia den un problema entre un mayor y un alumno....
Ladron ta bay cu pertenencianan di turista for di bou palapa
Durante patruya di rutina banda di Eagle beach, polisnan ta wordo para dilanti Oceania dor di un pareha. E cabayero turista, K a declara...
Ladron ta bay cu tas for di bou di palapa
Central di Polis ta dirigi un patruya pa un hotel high rise pa un caso di ladronicia ariba un turista. Na e sitio polisnan...


text:
Lider di fraccion di MEP Rocco Tjon:
ORANJESTAD (AAN) – Den conferencia di prensa di fraccion di MEP, Diaranzon mainta, Parlamentario Rocco Tjon a trece dilanti cu e proceso pa entrega e ley di Identificatieplicht (Identificacion obligatorio) cu nan ta trahando riba dje, ta encamina y otro siman lo entrega esaki.
E parlamentario a menciona cu nan a sinta cu Orden di Abogado y nan a trece nan puntonan dilanti, y esakinan lo wordo incorpora den e Memorie van Toelichting.
Tambe a sinta cu Cuerpo Policial y nan “feed back” tambe lo wordo incorpora, ademas di a reuni cu otro stakeholders cu tin experiencia riba tereno di husticia.
Ademas a tuma den consideracion caba, tur aspecto cu a wordo treci padilanti ora di introduci e ley aki na Curacao y Hulanda, ya cu e ley aki ta data for di inicio di añanan 90. Kiermen, tur preocupacion pa loke ta trata privacidad a wordo incorpora den e ley aki, Parlamentario Rocco Tjon a subraya.
Tur esaki, e parlamentario a subraya, ta eleva e seguridad na Aruba y ta duna husticia un instrument adicional pa por combati criminalidad na un manera eficiente y eficaz.
Otro punto cu e Parlamentario Rocco Tjon a referi na dje, ta cu segun’e tin un preocupacion cu a wordo mustra den pueblo, tocante un peticion pa investigacion di un caso di corupcion, cu e fraccion di MEP a entrega na Ministerio Publico y cu e instancia aki lo no a investiga e caso.
E parlamentario a señala cu incluso un parlamentario di oposicion a bisa esey, pero e no ta corecto.
Ministerio Publico a duna di conoce cu nan no por a inicia e investigacion aki ainda, pa motibo cu nan no tin e experticia y e capacidad.
Parlamentario Tjon a declara cu nan ta na spera di Minister di Husticia pa haya sa di con Hulanda no kier brinda e asistencia, cual por cierto ta algo usual cu a sosode den pasado den diferente caso grandi.
Tjon a agrega cu si Hulanda no ta brinda e asistencia aki, fraccion di MEP sa ki tipo di asistencia mester y nan lo percura, e ora ey, pa den presupuesto 2019 fondonan wordo ubica, pa OM haya e experticia y e capacidad cu e mester pa por atende cu e caso aki.
El a agrega cu pueblo por ta trankil, cu fraccion di MEP no a neglisha e caso en cuestion, y nan no a influencia ningun instancia pasobra nan mester traha imparcialmente, pero lo percura atravez di e instrumentonan cu nan tin na nan disposicion pa percura pa nan haya fondo, experticia y capacidad pa por atende, no solamente cu e caso aki, pero pa tur caso cu tin di haber cu corupcion y integridad.


text:
Oranjestad - E proyecto di cambia conexion di DSL pa Cablenet na tur cas na Aruba ta drentando su fase final. Mayoria cliente di SETAR a haci e cambio caba y ta gosando di e speednan di mas halto y otro beneficionan cu Cablenet ta trece cune.
SETAR a aserca su clientenan cu tin DSL na cas pa wak si nan tabata desea di switch nan servicio di DSL pa uno di Cablenet. Esaki pa via telefonico y si no por a haya contacto cu nan por medio di un carta.“E motibo principal di esaki ta cu e tecnologia di DSL, Internet via conexion di telefoon fiho, tin limitacion tecnico pa por yega speednan mas halto. Via di Cablenet, Internet via conexion di Cable, si esaki ta posibel.”, asina Arthur Ruiz, representante di e departamento di mercadeo di SETAR a splica.
Ela sigui bisa cu pa por beneficia di speednan halto y gosa di ful e potencial di nos red ta necesario pa cambia e conexion actual di DSL pa Cablenet.
Den e proyecto aki, SETAR a cambia e conexion actual di DSL pa Cablenet sin cobra e gasto di instalacion di Afl.175,- pa clientenan cu dicidi di haci e cambio prome cu dia 1 di oktober 2016. Esaki basa riba un contract di 2 aña.
Loke ta importante pa tene na cuenta cu ne si ta cu pa por cambia e servicio di DSL pa Cablenet ta necesario pa e cliente tin e servicio di Cable TV como cu parti di e infrastructura ey ta uza pa por ofrece Cablenet.
SETAR ta premira cu tecnologia lo sigui desaroya y avansa y pa evita cu den futuro un cliente mester haci gasto pa cambia su modem den caso cu esaki daña of si mester cambia esaki pa uno mas moderno, SETAR a cambia su modelo di e servicio aki.
Clientenan di SETAR no tin mester di cumpra e modem mas den caso di Cablenet. SETAR lo duna e cliente un modem nobo den “bruikleen” pa duracion cu e servicio di Internet di e cliente ta activo. E modem lo keda propiedad di SETAR. SETAR ta cobra un biaha un deposito di Afl. 25,- pa e Cable modem. Ora cu haci e cambio pa Cablenet lo cobra esaki via e siguiente cobranza pa asina por haya un speed mas halto di Internet na cas sin hopi complicacion.
Esaki tabata un oferta pa e clientenan cu tabata desea di haya e servicio di Cablenet y hunto cune mas speed. N’e momento aki SETAR ta anuncia e parti final di e proyecto y e oferta. E ultimo dia cu clientenan por haci uzo di e oferta aki lo ta dia 1 di oktober 2016. Despues di e fecha aki lo no ta posibel mas pa haci uzo di e oferta y e gastonan di instalación lo keda e ora pa e cliente mes.
Clientenan cu ainda no a reacciona por pasa na cualkier Teleshop di SETAR of por yama 525-1702 di dialuna pa diasabra entre 9.00 am pa 7.00 pm.


text:
Buenos Aires 2018News
Kyala y Mali a truinfa
Historia pa Aruba na e Weganan di Buenos Aires
HISTORIA
Duo di Beach Volleyball Kayla Arends y Mali Rafini a triunfa den nan prome encuentro den e Youth Olympic Games 2018 na Buenos Aires, Argentina.
E prome victoria oficial den un Wega Olimpico Hubenil pa Team Aruba. Awe dialuna e duo di beach volleyball Kayla Arends y Mali Rafini a gana nan prome wega contra di Rwanda(Africa) pa loke ta e competencia di beach volleyball.
Mester bisa cu bou di un publico grandi mayoria consisti di muchanan di scol basico como tambe algun familiar, e duo di Aruba a cuminsa poco nervioso na e partido. Pero despues Aruba a domina bon unda ta bin gana e prome set di Rwanda cu e score di 21 – 15.
Den e di dos set e duo Velantine/Peneloppe di Rwanda a lidera e di dos set di comienso te na final. Aruba dado momento a bini bon bek siendo 5 punto abou y ta bin empata 17 – 17, pero aki Rwanda a gara su puntonan pa hiba e di dos set na nan fabor 21 – 18.
Den e di tres set, Mali y Kayla a sali bon y ta piki nan puntonan pa un diferencia grandi, pero poco poco e duo di Rwanda no a give up y ta yega serca di Aruba. Na 13 – 13, Aruba ta anota 2 punto tras di otro pa asina hiba nan prome victoria den e Weganan Olimpico Hubenil aki na Buenos Aires.
Nos damitanan a bringa bon den e wega aki apesar cu e duo di Rwanda nan estatura tabata mas cu esun di Aruba. E puntonan crucial a bini net na bon momento y merecidamente Kayla y Mali ta hiba e prome victoria.
Cu esaki tambe nos delegacion ta haci historia cu e prome triunfo den un Wega Olimpico Hubenil den un deporte di ekipo.
Nan proximo encuentro lo ta diaranson awo contra di Venezuela.
Un pabien na Mali, Kayla, coach Irald Phelipa, Aruba Volleyball Association, Mayornan y tur esnan cu a contribui na e exito di e atletanan.


text:
Centro di Bario Brazil, ta den full swing pa su preparacionnan pa Dia di Brazil. Den un conferencia di prensa, Chico Harms, presidente di e comision Dia di Brazil, a splica cu ya e weekend aki nan lo bay tin actividad. Dia 12 di Augustus, nan lo bay tin un actividad grandi, cual ta un parada chikito cu lo sali for di misa di Cristo Rey di Brazil pa e Centro di Bario. Despues lo sigui un actividad cu 10 tipico.
Actividad cultural di Centro di Bario Brazil ta ranca sali diadomingo awo.
Posted by 24ora on Thursday, August 9, 2018
Despues di dia 12 di Augustus, lo sigui pa e siguiente siman, unda cu lo bay tin e eleccion di Chikitinnan cultural, cual e biaha aki nan lo bay tin un record. Tin 9 candidata cu lo competi riba dia 18 di Augustus. E ta cuminsa pa 7’or di anochi. Pa dia 25 di Augustus lo sigui cu e grandinan, cual tambe lo bay tin 9 participante. Aña pasa no tabata tin asina hopi candidato y ta ripara cu cada rato e actividad aki ta trece.
Despues di esey ta sigui dia 31 di Augustus, na unda cu tin e parada cu lanterna. Ta cuminsa pa 7’or di anochi y pa 10’or ta bek aden. For di awor aki ta pidi pa tur hende pa cuminsa prepara nan lanterna.
Despues ta sigui pa dia 1 di September, pa prome biaha lo bay tin un actividad basta pisa, caminda cu tin tres tipico cu lo toca den Centro di Bario Brazil. Lo bay tin Brisa Tropical, Stimami y Rincon Boyz. E tres gruponan aki lo anima e anochi aki. Pa su mañan, 2 di September, lo tin e parada Folklore Cultural. Ya pa 9’or y mey di mainta ta habri cu nan Bazaar caminda cu tin mas of menos 22 stand. For di eynan ta prepara pa subi caya pa 3’or di atardi.
Harms a splica cu e ta contento con cos ta bayendo y dia pa dia e ta creciendo. Un total di 14 grupo ta participando, 7 banda y 5 disco. E actividad aki ta birando dia pa dia mas grandi. Den e parada aki tambe lo bay tin un grupo di Corsou cu lo participa den e parada. Poco poco e tres islanan ta uni cu otro den e parada cultural, cual ta deseo di e comision tambe.
Fuera di esey Harms a haci un peticion cu tin hopi musica. Esnan cu ainda cu no ta den parada y kier participa, por bay den cualkier grupo. Luga tin y musica tin hopi.
Con pa join e parada
Den pasado tabata tin cierto pañanan special. Segun Harms, cada grupo ta percura pa su bistinan. Centro di Bario tin su number cu semper por yama, esta 5846500. Eynan por haya tur informacion. For di eynan por haya number di e diferente gruponan cu nan lo por participa aden tambe.
E parada
Te ainda Bernadina Growell ta mama cultural y di e bario. Ta habri cu e grupo di Bernadina. Ta stress pa por sigui mantene e canticanan di Bernadina bibo. Ta bay usa canticanan tipico di Aruba. Esey ta e lema y lo sigui cun’e pa por keda mantene nos cultura bibo.
Gruponan cu ta participa
E gruponan cu ta activo den comunidad lo ta riba caya. Ta gruponan cu ta di Aruba completo. Esey ta loke cu Harms ta haya hopi bon y e ta contento. Pa loke ta reina, tin di tur bario tin candidata, cual ta hopi bunita. E ta carga e nomber di Dia di Brazil, pero ta un fiesta cultural pa full Aruba esaki ta.
Manteniendo cultura bibo
Awor aki nan ta bayendo pa di 8 aña cu nan ta bay parada. 8 aña pasa no tabata tin nada di esaki. Ora ta trata di cultura, masha poco cos bo ta tende. Desde cu a cuminsa cu parada cultural y awo dia pa dia ta ripara cu e palabra cultura ta hopi in. E hendenan ta cuminsa tambe acerca e proyecto cu tin, cual kier mantene esey tambe, segun Harms.


text:
KRALENDIJK - Durante e marcha di karnaval di mucha polis a nota na diferente instante ku no a respetá e kaminda será. Na diferente punto suidadanonan lo mester a hala e barikada / sinta ku a hasi uso di dje pa sera e ruta di karnaval.
Polis ta bai aktua seriamente den e kaso aki. Si mester tuma nota di persona ku ta habri e kaminda òf di un òf otro manera no ta respetá e kaminda será polis lo aktua mesora. E marcha di karnaval lo no Sali promé ku henter e kaya ta kompletamente será.
Ta di sumo importansia pa seguridat di tantu e miembronan di e gruponan partisipante, komo pa e persona ku a bin wak e marcha ku e kaminda ta i ta keda sera.


text:
Barranquilla2018News
Cuatro atleta a mira accion
Daniel, Jordy, Patrick y Mikel a competi awe na Barranquilla
Competencia di natacion a continua awe mainta den e Compleho Acuatico Eduardo Movilla. Cuatro atleta a mira accion awe, Daniel Jacobs, Jordy Groters, Patrick Groters y como tambe Mikel Schreuders.
Daniel a pasa pa final B di 400m liber cu un tempo di 4:05.42. Patrick tambe a logra un lugar den final B di 200m lomba cu un tempo di 2:09.85.
Jordy y Mikel ambos a pasa pa final A den 50m pecho cu tempo di 28.54 sec y 28.73 sec respectivamente. E tempo aki ta un record personal pa Mikel Schreuders.


text:
Gilmar Pisas – MFK: Desempleo vs Kriminalidat, nos ta bayendo bek na mesun situashon penoso di añanan 1990 i 2005
Gobièrnu ke baha krímen pero no ta kreando kuponan di trabou pa Yunan di Kòrsou, sifranan entrega no ta reflehá e realidat di nos pais
Últimamente mi a tuma nota di diferente establesimentunan i kompanianan ta serando nan portanan, e tendensha aki a oumentá mas for di inisio di e gobernashon aktual. Kompanianan grandi ku hamas nos por a maginá ta serando i hopi hende ta keda desempleá. Sifranan ta mustra ku desempleo na aña 2012 tabata 9%, i esaki a subi barbaramente na 2014 i yega te na 12.6%, na aña 2015 – 11.7%, na aña 2016 – 13.3% i na aña 2017 14.1%. Nos lo mester pone man na nos kurason, debí ku tin tur indikashon ku e di e aña 2018 lo tin un porsentahe devastador.
Un di e medionan pa kombatí kriminalidat, ta dor di krea kuponan di trabou. Mi mester menshoná ku e gobièrnu aki ku tur e promesanan ku nan a hasi ku nan lo ta “ON THE MOVE” i ku nan lo krea kuponan di trabou, lamentablemente nos mester konstatá ku empresanan ta serando nan portanan òf otronan ta bandoná Kòrsou i ta bai establesé nan mes na otro partinan di mundu.
Tur esaki aparte ku e ta trese doló i sufrimentu enorme serka famianan e ta trese tambe subida drástiko di kriminalidat. Sin trabou nos hendenan, pa tristu ku e ta pa mi menshoná, ta mira kriminalidat komo un manera di skapa for di e situashon difísil ku nan ta den.
Resientemente mi a tuma nota ku Minister a presentá e sifranan di kriminalidat i a indiká ku e sifranan ku Minister a presentá ku kriminalidat a baha.
Nos mester ta sinsero ku nos mes, e bahada di kriminalidat a base di e sifranan presentá, no ta reflehá loke nos pais ta bibando aden tur dia. Por a tuma nota ku mas ku den e siman aki malechornan a destruí i hòrta tur èrko for di un edifisio na Rio Canario. Potrètnan den korantnan di vehíkulo pluma i atrako riba turista ta órden di dia. Polisnan ku ta investigá kasonan praktikamente no por mas ku e kantidat di kasonan ku nan tin pa investigá.
Konsekuentemente víktimanan no ta hasiendo denunsia, debí ku nan ta pensa ku nan denunsia no ta wòrdu solushoná. Dos asesinato den ménos ku 24 ora, likidashon ta un tendensia dominante atrobe na Kòrsou awe den aña 2018 i asina por sigui resumí e kasonan di kriminalidat di tur dia.
Papiando ku turismo ta un di e fuentenan di kuponan di trabou mientras 7 hotèl a dal nan porta sera durante e último añanan tras di lomba no ta demostrá niun kompromiso sólido ku e sektor aki, tambe mi mester menshoná ku hopi tiki ta wòrdu hasi pa protehá nos turistanan. Esaki ta daña nos imágen internashonal en grande. Komersiantenan ta hasiendo hopi pa trese turista anto nan tambe ta sintínan bandoná ku nada no ta wòrdu hasi pa duna e turistanan protekshon.
Nos bida nokturno ta morto debí ku nos pueblo tin hopi miedu di bandoná nan kas pa motibu di kriminalidat. Tur esaki ta pone ku nos ta prizonero di nos propio akshonnan, robes.
Gobièrnu mester tuma akshon awor mas ku nunka i ehekutá loke nan a primintí pueblo esta realisashon di e máksimo potensial di Kòrsou, ku aworakí ta netamente kontrali di loke a primintí. No por ta asina ku tur hotèl mester sera promé, tur hende mester pèrdè nan trabou, e hotèl tin ku bai findishi pa e ora ey numa un invershonista ta interesá di hasi negoshi na Kòrsou.
Pueblo di Kòrsou ta eksigí trankilidat anto un di e vehíkulonan pa krea trankilidat i seguridat bek pa pueblo di Kòrsou ta pa krea kuponan di trabou. No opstante di tur e kritikanan den direkshon di e proyekto eksitoso aya na Veeris yama Sambil awe ta un di poko proyektonan ku ta kresiendo stap pa stap firme aportando na e bashí grandi di falta di konfiansa den nos pais, pero esaki no ta sufisiente, mester di hopi mas.
Sali bisa pueblo ki dia kuponan di trabou ta wòrdu krea pa asina trese un bahada real di Kriminalidat pa nos dushi Isla.
Gilmar “Pik” Pisas
Miembro di Parlamento – Frakshon di MFK
Kòrsou, 23 sèptèmber 2018


text:
Hubentut & Enseñansa
E maneho di gobièrnu pa ku hubentut ta ankrá den e Programa di Akshon Desaroyo di Hubentut. Esaki ta un kuadro dirigí riba maneho integral pa segurá ku tur hóben entre 0-24 aña na Kòrsou ta haña chèns i oportunidat pa desaroyo na un manera positivo.
Den kuadro di e tema Enseñansa, Edukashon i Formashon, gobièrnu lo entamá un proseso di reorientashon di nos sistema di enseñansa pa por prepará nos mucha i hóbennan mihó pa futuro i pa garantisá ku tur mucha i hoben ta haña ensenañsa konforme nan nesesidat i kapasidat. E kontenido di nos enseñansa mester pone mas enfasis riba e kalidatnan nesesario pa e siglo aki, e asina konosí 21st century skills i tambe lifelong learning.
Pa mas informashon klik aki.


text:
SETAR, como sponsor principal di FIFA Copa Mundial Rusia 2018, ta invita un y tur pa bishita SETAR Seroe Blanco durante e transmision di Telearuba diabierna dia 15 di juni y 22 di juni 2018 cuminsando for di 8’or di mainta en adelante. Tambe diahuebs dia 28 di juni for di 10’or di mainta y diaranson dia 11 di juli pa 2’or di merdia.
Durante henter e dianan menciona lo tin weganan andando y na SETAR Seroe Blanco tin hopi animacion, snacks, drinks y varios premio pa rifa entre nos bishitantenan. Amantenan di Futbol Mundial Russia por sigui SETAR su Facebook pa mas informacion.
E paisnan cu lo hunga e dianan menciona ta:
- 15 juni
o 8AM Egypt- Uruguay
o 11AM Morocco-Iran
o 2PM Portugal- Spain
- 22 juni
o 8AM Brazil- Costa Rica
o 11AM Nigeria-Iceland
o 2PM Serbia-Switzerland
- 28 juni
o 10AM Senegal-Colombia
o 2PM England-Belgium of Panama-Tunisia
- 11 juli
o 2PM Semi-Finals
SETAR ta recorda tur hende riba e campaña di Russia 2018 special pa tur cliente di SETAR Complete ta participa pa gana un SmartTV. Durante e transmision diahuebs dia 28 di juni lo anuncia e 3 ganadornan. Si ta desea di sa mas di SETAR Complete por tuma contacto na telefon 525-1702.
SETAR ta desea un y tur feliz dianan di Russia 2018 y exito na tur e teamnan participante.


text:
by LocoGamer | May 23, 2018 | E3, E3 2018, E3 Top News, Playstation, Top NewsThe Last of Us 2 y Death Stranding ta dos upcoming games di PS4 hopi popular y anticipa. Awo cu e rumornan di PS5 ta birando mas concrete, tin un chens grandi cu nan lo skip e PS4 y lo lansa riba PS5. E rason patras di e rumor aki ta e demo di e wega cu yama “Kara”....
by LocoGamer | May 23, 2018 | E3, E3 Top News, Playstation, Top NewsTin varios cambionan ta pasando den Sony su HQ cu ta trece speculacion cu PlayStation 5 ta yegando serca. Asina serca cu nos por wak e PS5 dentro 2 aña. Si no ta 2019, nos lo wak e den 2020. Dicon nos ta kere esaki? Pa prome: E lifecycle ta yegando su fin pa e PS4...
by LocoGamer | Mar 7, 2018 | E3, E3 Top News, Game Related, Playstation, Top NewsVolgens industry insider y video game news leaker Marcus Sellars ta haciendo headlines pa un par di bold claims e lo post riba Twitter awe. Esun prome ta cu Nintendo lo host un Nintendo Direct presentation mañan dia 8 di maart. E di dos ta cu Sony a manda PlayStation...
by LocoGamer | Dec 14, 2017 | PC, Playstation, Top News, XboxUbisoft a tease poco dia pasa algo di e Predator movies den nan wega di Ghost Recon Wildlands. Cuminsando awe bo por download e special event DLC y cu esaki abo y bo team por hunt down e Predator of porta e Predator ta hunt boso. Check out e trailer akibou!...
by LocoGamer | Dec 14, 2017 | PC, Playstation, Top News, XboxRainbow Six Siege tin un new update obtenibel awe riba PS4, Xbox One, y PC, e update aki lo trece un “much-requested feature” door di subi e wega su server tickrate na 60Hz riba tur platforms. Esaki kiermen cu awo e servers lo refresh e gamestate 60 biaha pa seconde....


text:
Entrega registro di personal 2017-2018
E Ordenansa Laboral 2013 (Arbeidsverordening 2013, AB 2013 no. 14) ta vigente desde 1 di april 2013. A base di articulo 30, di dos inciso, di e Ordenansa Laboral 2013 un dunado di trabou ta obliga pa entrega e Registro di Personal (Personeelsregister 2017-2018) na Director di Departamento di Labor & Investigacion (DAO). Den e Decreto Nacional Registronan di Ordenansa Laboral 2013 ta regla e modelo di e Registro di Personal. E registro di Personal ta consisti di tres parti, Modelo 1A, e personal actual manera registra na december 2017; Modelo 1B, e necesidad pa personal pa 2018 y Modelo 1C, e necesidad di personal pa cada proyecto specifico.
Departamento di Labor ta informa pa medio di e comunicado di prensa aki cu e periodo di entrega di Registro di Personal 2017-2018 pa tur empresa na Aruba lo ta di 1 maart 2018 te cu 4 mei 2018.
Read more...
Personeelsregister 2017-2018
DAO Personeelsregister 2017-2018
(Excel document)
Aumento limite di salario entrante 1 januari 2018
COMUNICADO DI PRENSA
Ministerio di Asuntonan Social y Labor
Departamento di Labor y Investigacion (DAO)
ta informa cu e limite di salario pa aplicacion di e Ordenansa Laboral 2013 (Arbeidsverordening 2013)
ta subi entrante 1 januari 2018.
E Ordenansa Laboral 2013 ta e ley cu ta regla condicionnan di trabou di e trahado manera entre otro e oranan maximo cu por traha pa dia of pa siman, dianan di sosiego, derecho di e trahado riba pago di overtime y pago riba dianan di fiesta. E Ordenansa Laboral no ta aplicabel pa tur trahado pero ta conta solamente pa e grupo di trahadonan cu ta cai bou di e limite di salario di e ley aki.
Pa medio di e anuncio aki Director DAO ta informa cu entrante 1 januari 2018 e factor cu ta ser usa pa calcula e limite di salario pa aplicacion di e Ordenansa Laboral 2013 ta aumenta di 2.3 pa 2.4.
E limite di salario nobo lo ta entrante 1 januari 2018:
Salario minimo (Afl. 1.711,15) x factor 2.4= Afl. 4.106,76
Esaki ta ensera cu trahadonan cu ta gana un salario di Afl. 4.106,76 pa luna of
Afl. 49.281,12 pa aña of menos ta cai bou di proteccion di e Ordenansa Laboral 2013 y tin derecho riba tur e condicionnan di trabou stipula den e ley aki.
DAO ta pidi tur trahado y principalmente dunadonan di trabou pa tene bon cuenta cu e cambio aki.
Comunicado di prensa: Uitzendvergunning
Departamento di Labor y lnvestigacion (DAO) ta informa cu e comision interno cu ta duna conseho riba otorgamento di un uitzendvergunning ta bai cu reces pa 3 siman. Ultimo dia pa entrega un peticion pa un uitzendvergunning lo ta diabierna 15 december 2017. Peticionnan cu a wordo entrega caba lo sigi cana e procedura normal. Entrante dialuna 8 januari 2018 comision lo tey bek pa tuma peticionnan nobo. Nos ta pidi publico en general pa tene bon cuenta cu esaki y nos disculpa pa e inconveniencia.


text:
Huidige artikelen
Artikelen uit november 2016
29-11-2016 - Departamento di Impuesto lo sigui duna servicio na tur oficina di gobierno den e dianan aki
Cu excepcion di diabierna awor cu lo ta cera pa publico
Lees meer...
28-11-2016 - Departamento di Impuesto lo ta cera diabierna awor
Dialuna tur servicio lo continua manera custumber
Lees meer...
24-11-2016 - Tin 4 dia so mas pa laga Departamento di Impuesto yuda bo yena e formulario di inkomstenbelasting 2015
Ta duna ayudo na YMCA San Nicolas y oficina na Camacuri
Lees meer...
24-11-2016 - Diabierna e servicio di caha na MFA Noord y Paradera lo ta diferente
Lo cuminsa duna servicio un poco mas laat mainta.
Lees meer...
24-11-2016 - Awe, 24 di november, no tin servicio na Oficina di gobierno na Santa Cruz
Mañan diabierna lo continua cu e servicionan manera custumber.
Lees meer...
14-11-2016 - No tin mester di entrega un peticion pa prolongacion di termino pa entrega e declaracion di inkomstenbelasting 2015
Pa esnan cu no entrega e declaracion pa dia 1 di december 2016
Lees meer...
14-11-2016 - Dia 21 di november ta cuminsa duna ayudo pa yena e formulario di declaracion di inkomstenbelasting 2015
Lo duna ayudo na YMCA San Nicolas y oficina na Camacuri
Lees meer...


text:
Polis a detene homber burachi y fastioso cu tabata molestia tur hende na un club nocturno
Diasabra madruga a drenta informe di cu na un di e clubnan nocturno na e hotzone banda di e highrise hotelnan lo tin un homber burachi haciendo fastioso y molestiando tur hende. Polis mesora a bay atende y a ripara cu e tin un bolonbonchi y tabata bao influencia. E tipo aki a resisti su detencion pero asina mes polis a logra pone den e auto di transporte y a logra hib'e na warda di polis unda eynan fiscal auxiliar a duna instruccion pa ser'e pa buracheria.


text:
Willemstad Curacao: Alrededor di 21.15 or, personal di Tim di Mantenshon di Órden Públiko patruyando den área di Saliña a mira un outo blanku glas skur sin plachi di number dilanti. Mesora e patruya huntu ku un otro unidat di polis a blòkia e vehìkulo na momento ku e shofùr no a duna oido pa para e outo. Siguiendo ku un kontról e agentenan a bin haña un revòlver kaliber 38 i un kashi bala ku 5 bala skèrpi den e vehíkulo patras di e stul di e shofùr. Mes momento a detené e hòmber sospechoso L.D.D.C.C. di 36 aña di edat nasé na Kòrsou. Polis a konfiská tantu e revòlver, e kashi bala ku e balanan komo e outo pa mas investigashon.
A presentá e sospechoso dilanti un Fiskal Ouksiliar ku a ordená su enkarselamentu pendiente di mas investigashon.
Un persona deteni ora a topa cu arma di candela den auto
Willemstad Curacao: Alrededor di 21.15 or, personal di Tim di Mantenshon di Órden Públiko patruyando den área di Saliña a mira un outo blanku glas skur sin plachi di number dilanti. Mesora e patruya huntu ku un otro unidat di polis a blòkia e vehìkulo na momento ku e shofùr no a duna oido pa para e outo. Siguiendo ku un kontról e agentenan a bin haña un revòlver kaliber 38 i un kashi bala ku 5 bala skèrpi den e vehíkulo patras di e stul di e shofùr. Mes momento a detené e hòmber sospechoso L.D.D.C.C. di 36 aña di edat nasé na Kòrsou. Polis a konfiská tantu e revòlver, e kashi bala ku e balanan komo e outo pa mas investigashon.


text:
Cu prome buelta lo disputa Copa Gobernador Fredis Refunjol
ORANJESTAD (AAN)— Diabierna 4 di September e campeonato AA 2009 lo start sali na Tereno di Dragon Hitters ball Park na Barcadera.E equiponan campeon y sub-campeon esta ATCO Indians y Red Machine lo habri e campeonato 2009, un campeonato cu a conoce un contratiempo enorme e aña aki.E hecho cu ta solamente un tereno pa hunga baseball AA ta disponibel ta e causa principal di e tardanza menciona.
A.B.B.A e aña aki mester a coopera tanto cu Little League, Big League pa asina duna e campeonatonan aki preferencia cu e consecuencianan conoci.
No obstante e organizacionan a demostra comprencion y expresa esaki durante un reunion general extraordinario teni diamas 1 di September na unda tur e equiponan di AA tabata presente.
A.B.B.A. a expresa e urgencia pa cu un ball park pa nos AA. E exitonan cu e organizacion ta cosecha e ultimo añanan ta obvio, varios peloteronan a wordo firma, otronan a ricibi beca pa high school y college mericano.
Recientemente e seleccionnan di 16/17 cu a wordo prepara mas cu un aña pa e bonds coach Tony Rombley cu su staf consisitiendo di Raymundo Dijkhoff, Carlos Wester, Antonio Kelly, Milton Croes y Candito Tromp a sabi di pone record den baseball weganan di reino pa Sali campeon invicto pasando facilmente riba e seleccion di Hulanda y Antiyas. Practicamente e mesun seleccion a sabi di conquista e titulo campeonil di Latino America.


text: Dialuna prome cu 5 or atardi unidadnan di ambulance cu urgencia a keda manda pa Mangel Halto unda un turista femenino di riba 60 aña a haya ataca di curason den lama y a guli basta awa. Un rato a perde pulso y a cuminsa cu e reanimacion di biaha y asina e prome unidad di ambulance a solicita yudansa di otro ambulance. E paramediconan a haci uzo di un mashin nobo cu ta yuda reanima mas liher tambe. A logra haya pulso unda asina a stabilisa e señora maske tabata sigui reanime y cu urgencia a bay cune hospital pa atencion medico. Personal di slachtofferhulp tambe a presenta na e sitio pa papia cu e familiarnan.


text:
Willemstad - Djaluna último a tuma lugá apertura di e 39e Konferensha General di UNESCO kaminda Kòrsou ta partisipando ku su propio delegashon.
E delegashon ta konsistí di Minister Marilyn Alcalá-Wallé, Sekretario General di Ministerio di Enseñansa, Siensia, Kultura i Deporte, Sekretario General di UNESCO Kòrsou i Minister Plenipotensario Anthony Begina.
Riba e promé dia di apertura a elihí e presidente dje konferensha Embahador sra. Zohour Alaoui di Maròko. Ku mas ku 30 aña di eksperensia diplomatiko, Embahador sra. Zohour Alaoui a tra hopi estrecho ku Nashonan Uní.
Secretaris Generaal NATCOM UNESCO Curaçao: sra. Marva Browne, Minister Plenipotensiario: sr. Anthony Begina, Sekretario General di Ministerio di Enseñansa, Siensia, Kultura i Deporte: Sahayra Braun-Nisbet MBA-GM i Minister di Enseñansa, Siensia, Kultura i Deporte: sra. Marilyn Alcalá-Wallé
Despues di esaki Kòrsou a reuní ku un delegashon di e Instituto Internashonal pa Planifikashon den Enseñansa i tambe ku Dr. Mechtild Rössler, direktor Sentro di Patrimonio Mundial, riba entre otro Willemstad ku ta riba lista di Patrimonio Mundial di UNESCO.
Bishita na International Institute for Educational Planning (IIEP) serka direktor sms. Suzanne Grant Lewis (mei mei)
Minister Marilyn Alcalá-Wallé huntu ku Embahador sra. Zohour Alaoui.


text:
TÓPIKO PRINSIPAL | BO POR TA AMIGU DI DIOS
Do You Know and Use God’s Name?
Bo ta kere ku bo por tin un bon amigu i bo no sa su nòmber? Imposibel tòg? P’esei mes Irina di Bulgaria a bisa: “Ta imposibel pa bo ta amigu di Dios i bo no sa su nòmber.” Pero afortunadamente, Dios ke pa nos hala serka dje, manera nos a mira den e artíkulo anterior. P’esei, el a sera konosí ku nos, na moda di papia, ora el a introdusí su mes den Beibel, bisando: “Ami ta Yehova, esei ta mi nòmber.”—Isaías 42:8, NW.
Dios a sera konosí ku nos, na moda di papia, ora el a introdusí su mes den Beibel, bisando: “Ami ta Yehova, esei ta mi nòmber.”—Isaías 42:8, NW
Pero di bèrdat Yehova ta haña ku ta importante pa nos sa su nòmber i us’é? Pensa riba esaki: E nòmber di Dios—skirbí ku kuater lèter hebreo konosí komo e Tetragrámaton—ta aparesé kasi 7.000 biaha den e manuskritonan original di e Skritura Hebreo. Su nòmber ta ser menshoná mas ku kualke otro nòmber den Beibel. Esaki ta mustra bon kla ku Yehova realmente ke pa nos sa su nòmber i us’é. *
Un amistat ta kuminsá ora dos hende sera konosí ku otro i bisa nan nòmber. Abo sa e nòmber di Dios?
Debí ku Dios ta santu i todopoderoso, algun hende ta pensa ku ta un falta di rèspèt pa usa su nòmber. Meskos ku lo bo no hasi mal uso di e nòmber di un bon amigu, asina tambe lo no ta korekto pa trata e nòmber di Dios sin rèspèt. Pero si bo ta us’é bon, no tin nada malu den esei, pasobra Yehova mes ke pa tur hende ku ta stim’é onra su nòmber i hasié konosí. (Salmo 69:30, 31; 96:2, 8) Kòrda tambe ku Hesus a siña su siguidónan pa pidi den orashon: “Nos Tata ku ta den shelu, bo nòmber sea santifiká.” Nos por yuda santifiká e nòmber di Dios ora nos ta hasié konosí. Anto esaki ta laga nos hala mas serka Dios.—Mateo 6:9.
Beibel ta mustra ku Dios ta presta atenshon spesial na hende “ku ta onra su nòmber.” (Malakías 3:16) Yehova Dios ta primintí e persona ku ta hasi esei: “Lo mi proteh’é, pasobra e konosé mi nòmber. E lo sklama na mi, i ami lo kontest’é; lo mi ta kuné den angustia; lo mi reskat’é i onr’é.” (Salmo 91:14, 15) Pues, si nos ke ta amigu di Dios, ta importante pa nos sa su nòmber i us’é.
^ par. 4 Tristu ta ku hopi tradukshon di Beibel no ta usa e nòmber di Dios, apesar ku e ta aparesé asina tantu biaha den e Skritura Hebreo, konosí popularmente komo e Tèstamènt Bieu. Na su lugá, nan ta usa títulonan manera “Señor” òf “Dios.” Pa mas informashon tokante e tema akí, wak página 195-197 di e buki Kiko Beibel Ta Siña Realmente? publiká pa Testigunan di Yehova.


text:
-
Contact
- lionel_326@hotmail.com
Si bo sigui hasi e kos aki, nunka mas un muhé lo habri pia p’abo!
April 17, 2016 Lionel Spratt [kpvc_single]
Reading Time: 7 minutes
Kabayero Noble 1:
wauwwwwwwwwwwww
Kabayero Noble 2:
Ashanti:
Kabayero Noble 2:
Ashanti:
Kabayero Noble 2:
Ashanti:
Kabayero Noble 2:
Ban pa Kabayero Noble 3:
Ashanti:
Kabayero Noble 3:
Ashanti:
Kabayero Noble 3:
Ashanti:
Kabayero Noble 3:
no ami no
Ashanti:
Kabayero Noble 3:
Ashanti:
Kabayero Noble 3:
Ashanti:
Kabayero Noble 3:
Ashanti:
Kabayero Noble 3:
Ashanti:
Kabayero Noble 3:
Ashanti:
Asin’aki m’a bai purba duna tres kabayero chèns pa logra un kòmbersashon interesante ku e dama pero tur tres a frakasá. E dos proménan tabata simplemente iritante, anto e di tres den tempu kòrtiku a kansa mi. Kuent’i dushi dushi dushi, dushi pa brasa, dushi kayente, dushi pa primi, dushi fula. Hacht hòmber!
Aktualmente mi no a sobra ni un buki mas, pero pronto lo mi tin mas. Mané m’a komprendé, nan ta riba laman yegando Kòrsou! Mi ta kere lo ta delaster bia si ku mi ta skibi i publiká un buki. E kos ei ta muchu trabou i molèster.
Algun tempu pasá mi a manda un mensahe privá riba Facebook pa un yùfrou, pero dor ku el a kontestá mi masha seku mes, mi no a sigui molostiá. Despues di tempu e mes a manda un mensahe pa mi. Mi a keda masha straño pasó dia ami a aserk’é el a trata mi tur seku. Pero el a splika mi ku e hòmbernan riba Facebook tin’e fada, pa motibu ku asina nan mira un potrèt di dje ku nan ta gusta, nan ta kuminsá bombardi’é ku yen mensahe. Mi a bis’é ku e mester apresiá e atenshon ku e hòmbernan ta dun’é pasó dia e hòmbernan stòp, e lo no gusta. El a bisa mi no sa kon iritante e kos ei ta, ta p’esei mi ta bisa asina.
M’a bis’é lo siguiente: “E próksimo bia ku un hòmber manda un mensahe p’abo, kopia e mensahe pa mi, anto ami ta bisa bo kiko pa kontestá, ya bo por haña un mihó kòmbersashon.”
Mi a disidí hasi esaki, pasó mi sa ku hende muhé ta kontesta hende hòmber tur seku i laf ora un hòmber manda un mensahe privá, pasó nan ta kere ku tur hòmber ta riba sèks, anto despues nan ta yora ku no tin hòmber drechi na Kòrsou. Despues bo ta haña nan tur den fiesta i lugánan nokturno lat den mardugá bistí den nan trahe di gala ta bai kana piki kachó ku pruga, pieu i karpata pa nan frei i kasa kuné. Kaminda mi a splika e muhénan masha dia; fo’i ora bo sali kas 11or di anochi, ta hòmber ku pruga so bo por topa. Den e orarionan ei tur e hòmbernan na drechi a yega kas kaba preparando pa nan subi kama, lesa un buki i/òf wak un pelíkula trankil na kas. E hòmbernan aki sa ku den mardugá no por tin nada na drechi riba kaya.
En todo kaso, e yùfrou a bai di akuerdo ku mi i den un ratu el a kopia e promé mensahe. Laga nos referí na e hòmbernan komo ‘Kabayero Noble’, i kada un ta haña un number asigná na nan. Kaminda ami a kontesta pa e yùfrou mi ta uza e nòmber ‘Ashanti’ (Ami a bis’é kiko p’e kontesta i e tabata ‘copy/paste’ loke mi skibi den su kombersashon ku e kabayeronan:
Kabayero Noble 1:
bonochiiii
kontaaaaaaaaaaa
wauwwwwwwwwwwww
mamiii
dushiiiiiiiiiiiii
hopi bonitasssssssssssssssssss
wauw
princessssss
( M’a bisa e yufrou ‘block delete’ numa. Niun hòmber na drechi no por ta aktua mané kachó loops asina.)
Ban p’e siguiente:
Kabayero Noble 2:
bnochi
knt sgt knt sgt
bnochi bo tey
Ashanti:
Bonochi
Kabayero Noble 2:
knt sgt
Ashanti:
Mi ta bon, konta kubo?
Kabayero Noble 2:
kbo ta hasiendo
bnochi mi ta bon
mi mag bira bo friend riba Fb
Ashanti:
Kiko mi ta hasiendo?
Kabayero Noble 2:
bo tin app
kwantu aña bo tin si mi tin mag di sa?
(Akinan m’a kue fadá kaba. Bo no a papia nada na tinu, bo no a konta nada di bo mes, bo ta skibi straño, puntra kos ku no ta kai bou bo, anto riba dje bo ta pidi app? Pidi app pa kiko? Pa bo keda puntra e mesun ko’i kènsnan. No yu….m’a bisa e yùfrou ‘delete’ esei numa. Pèrdement’i tempu.)
Ban pa Kabayero Noble 3:
bontardi hopi dushi bo ta
tur kos ta bon si ?
bontardii
hopi bunita hende ku tur respet
bontardi dushi bo tey si ?
Ashanti:
Bontardi
Kabayero Noble 3:
bontardi dushi
tur kos ta bon si
Ashanti:
Mi ta bon
i abo?
Kabayero Noble 3:
Ok hopi dushi hende bo ta ku tur respet
Modela bo ta modela of kio dushi
Bo tin jen pic style di foto shoot pese
si mi ta bon
Ashanti:
No, mi no ta modelá. Danki p’e kòmplimènt. Abo si ta modelá?
Kabayero Noble 3:
Ang ok Hopi bunita bo ta si dushi
Mi gusta peki diki asina Heavy
no ami no
anto kwantu anja bo tin anto dushi
Ashanti:
Ami no ta peki diki. Kisas ta hende robes bo ta bezig ta papia kuné.
Bo gusta peki diki?
Kabayero Noble 3:
Peki diki ta dushi
Mi gusta muhé ku hopi karni Kurpa kayente dushi
Muhé pa mi sinti ku ta un muhé mi ta brasa
Ashanti:
Mi kurpa ta friu. Mi no gusta pa hende brasa mi. Nan ta sofoká mi
(Manera bo mes ta mira, mi a kuminsá kontesta ko’i kèns, pasó e gai aki tambe kuminsá kansa mi. E no ta papiando nada na tinu i e ta bayendo den direkshon robes.)
Kabayero Noble 3:
Dushi pa brasa bo ta dushi
Ami si ta hasi bo kurpa kayente
Ashanti:
Mi no ta kere. Mi no gusta pa hende mishi ku mi mes.
Kabayero Noble 3:
Dikon dushi?
Si bo tin un pareha e mester por brasa bo knuffel ku bo
Ashanti:
Wèl, ta p’esei mi no tin pareha aktualmente. Simplemente mi no gusta. Mi ta kere mi ta un di e hendenan ku a nase pa keda mi so, anto asina mi gusta
Kabayero Noble 3:
Mi tambe ta mi so awor aki dushi
Pero tur ora bo no por ta bo so
Ashanti:
Awèl kada persona lo ta diferente. Ami si ta pasando masha dushi mes mi so. Kisas lo ta bon pa bo buska un hende, ya bo no ta bo so mas.
Kabayero Noble 3:
Un dushi mane bo unda mi por hanje dushi?
bo ta mane mi gusta
Ashanti:
Tin hopi si bo sa. ‘Google’ wak kiko bo por haña.
(Te aki e kombersashon a yega pasó m’a kue fadá ku esaki tambe!)
Asin’aki m’a bai purba duna tres kabayero chèns pa logra un kòmbersashon interesante ku e dama pero tur tres a frakasá. E dos proménan tabata simplemente iritante, anto e di tres den tempu kòrtiku a kansa mi. Kuent’i dushi dushi dushi, dushi pa brasa, dushi kayente, dushi pa primi, dushi fula. Hacht hòmber!
Awor mi ta komprendé dikon ora mi manda mensahe pa sierto hende muhé, nan ta kontesta mi tur seku i laf. Ta pa bosnan falta! Pa bosnan motibu ami tin ku lucha masha duru mes pa mi haña un bon kòmbersashon ku un hende muhé, pasó tur ta kere ku ta riba hasiment’i ko’i kachó kayente tur hòmber ta. Bosnan ta dañando e kaya pa ami i pa tur e sobra hòmbernan drechi ku tin. Si bosnan sigui asina, nunka mas un muhé lo habri pia pa bosnan. Ke men kuminsá na ‘step up’ i krea kòmbersashonnan ku mas kontenido.
Si bo lesa mi próksimo buki ‘Niun Pátaka’ mi ta garantisá bo ku lo bo haña algu sumamente interesante pa bo papia hinter aña riba dje. Hende muhé lo gusta e temanan den e buki aki sigur, i mi ta spera di por elevá konosementu di hende hòmber (plùs di hende muhé) ku e buki aki. ‘Kibra Hacha‘ tambe tin 27 tema diferente ku bo por studia, analisá i diskutí riba nan. ‘Awa, Habon ku Past’i Djente’ tambe ta great kos pa lesa, i tin kosnan interesante ku bo por saka fo’i dje tambe.
B’a chèk e avanse di e buki ‘ Niun Pátaka’ kaba? At’e aki un bia mas: Niun Pataka preview pdf
Aktualmente mi no a sobra ni un buki mas, pero pronto lo mi tin mas. Mané m’a komprendé, nan ta riba laman yegando Kòrsou! Mi ta kere lo ta delaster bia si ku mi ta skibi i publiká un buki. E kos ei ta muchu trabou i molèster.
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
- Kiko ta bo problema ku bo no ta ‘app’ mi bèk anto?
- Si bo ta hasi e kosnan aki, bo tambe ta adikto na Facebook!
- E yùfrou aki ta sumamente insistente te ku m’a dun’é loke e tabata ke!
- E bèrdat di ‘InselAir’ (Ami si no ta keda ketu!)
- E bèrdat sin miedu di Gerrit Fransisco Schotte!
- Esaki te 16 espesienan ku mas peliger ta forma pa bida di hende!
Post Views: 13,153
Posted in: Cuckoo Calls Tags: Awa Habon ku Past'i Djente, Facebook, Hòmber kachó, message, Niun Pátaka


text:
-
Contact
- lionel_326@hotmail.com
Si bo a yega na e puntonan aki, ta ora pa bo tèrminá bo relashon!
Reading Time: 9 minutes
1. E ta konsumí tur bo energia i salú.
2. Kada bes bosnan ta kibra ku otro.
3. Tin kòrtament’i orea.
Tin vários hende ku awe ainda ta den relashon ku un persona ku a yeg’i kòrta nan orea. Prinsipalmente si nan a drenta den relashon ku e persona ei na un edat yòn.) Ta keda na abo si bo ke bai e aventura di doló i tristesa aki. Ami ta konsehá bo, no tolerá esaki!
4. Su famianan no gusta bo.
5. E no ke pasa tempu ku bo.
6. Su relashon ku su amistatnan ta mihó ku di bo kuné.
7. E gusta primintí sin kumpli.
8. Personalidat inkompatibel.
9. No tin intimidat.
10. No tin rèspèt.
Algu ku lo mester ta opvio pero ta kos ku hopi hende tin problema kuné, esta tèrminá un relashon ku ya no ta funshoná! Tin hende, manera e relashon no ta bai manera nan ke, nan ta manda bo den bo tobo, pero otro hende ta keda lucha, bringa, sofoká nan kurpa, purba drecha kos aña aden aña afó i ta ninga di tèrminá e relashon maske kon malu e kosnan ta kana den e relashon i nan bida.
Den mi buki ‘Niun Pátaka’ mi a splika den detaye kua tipo di persona i tambe pa ki motibu un persona lo ta ninga di tèrminá un relashon, maske kon malu e relashon ta, i den ‘Kibra Hacha’ mi a splika pa ki motibu hende muhé tin mas tendensha di keda pordoná un hòmber ku ta kòrta orea sin fin, i tambe ta ninga di tèrminá e relashon.
Pa hendenan pafó di e relashon, e kos ta keda straño, i ta keda manera kos ku ta sufrimentu e persona gusta. Abo ta mira bon kla kon e relashon no tin niun chèns di sobrebibí, pero tòg e persona den e relashon ta sigui hasi su máksimo esfuerso pa salba e relashon. Hopi bia ta hasi kambionan drástiko den bida djis pa por mantené un relashon, entre otro hala pia for di famia i amistatnan pa salbaguardiá e relashon.
Tin hende ku ta den un relashon sin amor, pero pa seguridat i konfortabilidat no por bai laga e persona ku nan ta den relashon kuné. Tin hende ta keda den relashon pa evitá pasa bèrgwensa di kiebro i/òf divorsio, pa miedu di loke otro hende lo bisa òf pensa di nan. Tin hende ta keda den un relashon disfunshonal djis pa nan por mantené nan status sosial. Tin hende tin miedu di keda nan so, pues ta preferá keda den un relashon bashí, i tin ta asta kòrta orea pa yena buraku i/òf nesesidatnan ku nan tin den nan bida.
E intenshon no ta bai splika tur e motibunan ku un persona ta tolerá un relashon disfunshonal, ya komo mi a hasi esei kaba den e bukinan ‘Kibra Hacha’ i ‘Niun Pátaka’, pero pa abo ku kisas tin duda ku si bo tin ku tèrminá un relashon òf no, mi ta bai duna bo algun señal ku por yuda bo klara riba status di bo relashon. Nan por ta zona opvio, pero na momentu ku bo ta den relashon, manera nan sa bisa, bo sa tin brel di palu bistí i bo no ta paga tinu riba e kosnan aki.
Esakinan ta mas bien parti di un defensa ku yama ‘outo-engaño’ ku bo ta apliká pa miedu di tèrminá un relashon ku bo ta aden.
Señalnan ku bo tin ku tèrminá bo relashon:
1. E ta konsumí tur bo energia i salú.
Si un relashon ta kostando bo hopi energia pa bo mantené stabil, e ta kaba ku bo konfiansa propio, i ta stroba bo di progresá den bida, no tin sentido pa bo sigui den esaki. Un relashon mester tei pa komplementá kosnan ku bo no tin (den bo personalidat) pa abo krese komo persona i sinti bo kompletu. No pa trese doló’i kabes den bo bida.
2. Kada bes bosnan ta kibra ku otro.
Tin hende lo bisa bo ku nan a yegi kibra-drecha vários bia ku e persona ku nan ta kuné aktualmente, i tin hende ta konsider’é un ‘love-hate relationship’, i bèrdat sa tin okashonnan kaminda dos persona mester pleita hopi ku otro promé ku nan logra haña otro, sinembargo punto di salida ta, i tambe investigashonnan ta mustra ku fo’i ora un relashon ta blo kibra-drecha, chèns ta grandi ku e lo bai kaba na aros i koko na final. Pues esaki mester ta señal ku ta mihó bo tèrminá e ko’i loko ei, promé ku e ko’i loko hasi bo loko di bèrdat.
3. Tin kòrtament’i orea.
Den ‘Kibra Hacha’ mi a menshoná kuantu bia un muhé por keda pordoná un hòmber ku ta kòrta orea, siendo ku manera un muhé kòrta orea, e hòmber ta kibra kuné, paketá maleta i bai biba na un otro kontinente (si e no mata su kurpa promé.) Pero esaki no mester ta asina. Kòrtament’i orea ta señal ku un pèrsona no ta sintié kompletamente satisfecho den un relashon òf tin falta di intimidat den e relashon òf señal ku un di e parehanan tin un problema ku su mes (kual ta e kaso serka mayoria hende hòmber ku tin inseguridat pa ku nan hombresa.) Tin yen motibu ku por pone un persona kòrta orea, pero punto di salida ta ku abo no mester tolerá esaki. Manera bo tin sospecho òf bo a prueba ku tin kòrtament’i orea, bo mester tèrminá e relashon. Si bo ta keda tolerá esaki, konta ku e lo bolbe ripití. Mi ta garantisá bo esei. Ta garantia ku bo por bai banko i saka outo nobo nobo kuné. E LO bolbe kòrta bo orea!
Tin vários hende ku awe ainda ta den relashon ku un persona ku a yeg’i kòrta nan orea. Prinsipalmente si nan a drenta den relashon ku e persona ei na un edat yòn.) Ta keda na abo si bo ke bai e aventura di doló i tristesa aki. Ami ta konsehá bo, no tolerá esaki!
Ora tin kòrtament’i orea, hende muhé tin tendensia di bai hunga ‘Dora The Explorer’ i buska e fayo den nan. Nan lo keda nochinan largu ta pensa unda nan a faya, anto kere mi, nan lo haña algu pa kulpa nan mes di dje. Sea nan a dediká muchu tempu na trabou, òf nan tabata kana muchu den bata washi-washi ku kleps manera misil ruso den kas. Ounke esakinan por pone kualke hòmber spanta i bula waya, punto importante ta ku si tin intimidat real den bo relashon, e kosnan aki lo no pasa. Ku intimidat real den un relashon, tur problema lo haña solushon, promé ku bin bulament’i waya. Kaminda intimidat kuminsá kai afó manera koriente di Aqualectra, einan porta ta habri pa tur tipo di problema!
4. Su famianan no gusta bo.
Si bo no ta un persona manera mi ku no ta wòri ku si hende gusta bo òf laga, e ora ei lo no ta kumbiní bo ta den un relashon ku un persona ku su miembronan di famia no gusta bo. Nan lo por pone e persona ei kontra bo òf di otro forma hasi bo relashon tóksiko.
Si bo ta manera mi, e ora ei no ta problema, Si nan no gusta mi, ami ménos gusta nan. Te na ora ku nan gusta mi, tòg mi no gusta nan. Mi no sa atendé ku hende masha, kemen si nan no gusta mi ta ganga m’a haña asina!
5. E no ke pasa tempu ku bo.
Manera mi a menshoná, tin hende ta keda den un relashon pa seguridat òf konfortabildiat òf benefisio. Pues nan no tin niun sintimentu pa ku e persona pero nan no ke bai laga e persona tampoko. Esaki ta pone ku nan lo evitá di pasa momentunan íntimo ku e persona. Si bo ta ripara e tipo di komportashonnan aki den bo pareha, mand’é den tobo.
6. Su relashon ku su amistatnan ta mihó ku di bo kuné.
Yen bia mi ta tende hendenan ta reklamá ku nan pareha tin un amiga òf amigu ku nan ta hopi sera kuné, ku nan ta sali hopi kuné, ‘app’ hinter dia kuné, hasi tur sort’i kos kuné, pero ku e pareha mes ta ketu. Pa ami e kos no por ta mas kla. Si bo ta gusta bo amigu/a asina tantu, bai frei e anto. Ta señal ku bo tin ku tèrminá bo relashon ku e persona aki.
7. E gusta primintí sin kumpli.
Esaki ta kos ku por hasi mi loko. Mi ta detestá kualke persona ku no ta tene nan mes na nan palabra. Mi kemen, tur hende por faya ku nan palabra un bia, pero tin hende ta hasi e kos aki ku smak. Esaki ta trese òf stroba e konfiansa den e relashon i e ta hasi e relashon unu difísil pa biba kuné. Lamentablemente e kantidat di personanan ku gusta primintí sin kumpli ta hopi. Ami no tin toleransha pa e kos aki. Manera bo faya ku mi un bia, mi ta kla ku bo. Mi ta realmente detestá e kos aki.
8. Personalidat inkompatibel.
Ta eksistí personalidatnan ku ta inkompatibel maske ku tin atrakshon fuerte na otro. Si boso dos no tin niun intenshon di hasi otro daño òf hasi otro su bida difísil, pero ku tòg boso forma di ser ta kansa e otro, òf kisas ta abo t’esun ku no por ku e forma/personalidat di e persona, ta kumbiní bo tèrminá e kos. No bai tras di loke hende ta bisa kuent’i bo tin ku stima e persona manera e ta. E kos nai ta kos di novela ku pelíkula. Si bo no gusta e pèrsonalidat di e persona, simplemente bai lag’é pa otro hende ku si lo gust’é manera e ta. Si no, bo ta bai strès pa e persona kambia su forma di ta, i esaki ta doló’i kabes so e lo trese kuné.
9. No tin intimidat.
Intimidat ta e konekshon di mas fuerte ku por tin entre dos persona. Si e konekshon aki no tei, mi no sa kiko bo ta hasi ku e persona ei ainda. E intimidat por keda re-esablesé si, pero ámbos persona mester ke. Fo’i ora un persona tin miedu di intimidat (anto HOPI hende tin miedu di intimidat), e ta keda será, ku miedu di habri su mes pa kualke motibu, ta mihó bo legumai e relashon ei.
10. No tin rèspèt.
Hende por falta bo rèspèt den diferente forma. Kisas e no ta respetá bo forma di ta, kisas e ta laga bo pasa bèrgwensa den hende, kisas e ta sintié superior n’abo òf mas sabí ku bo, òf kisas e ta asta falta bo rèspèt i pone man riba bo.
Falta di rèspèt ta señal opvio ku bo mester tèrminá e relashon al instante. Pero lo bo no kere kuantu hende ta tolerá e kos aki.
Na momentu ku bo tèrminá un relashon ta bin e proseso di rekuperashon, i esaki tambe ta algu ku hopi hende tin miedu di dje. Sinembargo si bo a lesa ‘Niun Pátaka’ e ora ei e proseso ei lo mester ta mas fásil, basta bo hasi loke mi bisa bo. Den sierto kasonan e por tuma mas tempu, pero unabes bo tèrminá ku un relashon definitivamente, e proseso di rekuperá bo mes ta pasa mas lihé ku bo ta pensa, basta bo hasi loke mi a skibi den e buki. Pa aweró bo no bai lesa e buki, hasi loke abo ke, anto despues bin pidi sèn bèk pasó bo no tin fin di lubidá e persona. No tin garantia pa hende orea duru…….sóbadje hende orea duru tin hopi!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]